Iako će administratori sajta Foto Galerija pokušati da što je pre moguće uklone ili promene bilo kakav materijal na koji se mogu uputiti zamerke, nemoguće je pregledati sve što se postavi. Stoga, primite k znanju da sve što se postavi na sajt izražava stavove i mišljenja autora, a ne administratora ili kreatora sajta (osim onog što oni postave), pa se zato ne mogu smatrati odgovornim.\nVi prihvatate da ne šaljete sadržaj koji je napad ili kleveta nekog, vulgaran, govor mržnje, pretnja, seksualno zlostavljanje ili bilo šta što može da krši bilo koji zakon koji se može primeniti. Prihvatate da kreator, administrator i nadzornici sajta Foto Galerija imaju pravo da uklone ili menjaju bilo koji sadržaj u bilo koje vreme. Kao korisnik, prihvatate da se sve informacije koje ste iznad naveli sačuvaju u bazi podataka. Iako ove informacije neće biti predavane trećim osobama bez vašeg odobrenja, kreator sajta i administrator ne mogu biti odgovorni za bilo kakav pokušaj upada u sajt koji može da dovede do kompromitovanja podataka.


Tanjug 23. avgusta 2019. 13:19\nBEOGRAD – Agencija za zaštitu životne sredine podnosi prijave protiv uvoznika proizvoda koji nakon upotrebe postaju posebni tokovi otpada a manipulisali su podacima pa su Fond za zaštitu životne sredine oštetile za procenjuje se ukupno 4,8 milijardi dinara.\nKompanije imaju zakonsku obavezu da tačnu količinu uvezene robe prijave Agenciji kako bi se od njih naplatila ekološka taksa a mnogi to nisu učinili pa za 2018. godinu podneto 1.961 prekršajna prijava protiv preduzeća koja su „zaboravila“ da podnesu podatke dok je one koji su u periodu od 2016-2018 godine dostavili netačne podatke spremno 357 krivičnih prijava.\nDirektor Agencije Filip Radović kaže da se do ovih podataka došlo preko softvera koji je poredio podatke dobijene od Uprave carina i podatke koje su uvoznici prijavili, i dodaje da je prema proceni carine Fond za zaštitu životne sredine ostao ostehcen za ukupno 4,8 milijardi nenaplaćene takse.\n„Pokazali smo da takvo ponašanje nije moguće je imamo softver koji je umrežio podatke sa carine i podatke kojima raspolaže Agencija“, kaže on i dodaje da ideja nije bila da bilo ko trpi represiju, već da se stvori fer i transparentna utakmica na tržištu koja bi omogućila svim kompanijama pođednaka pravila igre.\n„Na taj način ne samo da se šteti država već se šteti i drugim kompanijama kojima su oni nelojalna konkurencija a stvara se i manjak novca za finansiranje industrije reciklaže odnosno finansiranje zelene ekonomije“, kaze Radović.\n„Važno je da imamo pravu evidenciju, jer kada nešto ne možemo izmeriti ne možemo ni kontrolisati „, kaže on i dodaje da će biti stavljena tačka na ovakve pojave jer će kompanije koje su krivotvorile podatke po prvi put biti sankcionisane.


Meri Vorlik ipak (ne) odlazi\n► Meri Vorlik ipak (ne) odlazi\nAmbasada SAD u Srbiji demantovala je informaciju da će aktuelna ambasadorka Meri Vorlik biti smenjena i da će na njeno mesto biti postavljena Dženifer Braš, koja je obavljala funkciju otpravnika poslova za vreme mandata Kamerona Mantera.\nIz Američke ambasade juče nam je kratko rečeno da „informacije koje su iznete u pojedinim medijima nisu utemeljene na istinitim činjenicama“.\nRanije je objavljeno da zvanični Vašington sprema promene na čelu ambasade u Srbiji, odnosno da će sadašnjoj ambasadorki Meri Vorlik do aprila biti uručen opoziv, kao i da će na njeno mesto najverovatnije doći Dženifer Braš.\nIvan Vujačić, bivši ambasador Srbije u SAD, ističe da ako bi i Vorlikova usred mandata otišla s funkcije razlog sigurno ne bi bio u odnosima Vašingtona i Beograda, već neke druge prirode. „Meri Vorlik je na polovini svog mandata i ne vidim zašto bi bila smenjena“, ukazuje Vujačić.\nPrema njegovim rečima, odnosi dve zemlje su isti već duže vreme - SAD pruža podršku Srbiji na njenom putu ka EU, ali, kao i neke zemlje članice Unije, ima drugačije viđenje kosovskog pitanja. „To opterećuje veze Beograda s Vašingtonom, pa su odnosi u drugom planu“, naglašava Vujačić.\nMeri Vorlik je na čelno mesto u Ambasadi SAD u Beogradu postavljena u septembru 2009, kada je dotadašnji ambasador Kameron Manter napustio tu funkciju zbog preuzimanja diplomatskih poslova u Iraku.\nBlic: Brašova dolazi\nDirektorka Odeljenja za jugoistočnu Evropu u Stejt departmentu i do pre dve godine otpravnica poslova američke ambasade u Beogradu Dženifer Braš najverovatnije će biti nova ambasadorka SAD u Srbiji, piše Blic pozivajući se na pouzdane izvore.\nList piše da je početkom godine u Ministarstvo spoljnih poslova Srbije stigao zahtev da se upravo Brašova primi za sledećeg ambasadora SAD i na ovom položaju smeni aktuelnu ambasadorku Meri Vorlik.\nVorlikova, koja je ovu dužnost preuzle početkom 2010, ušla je u treću godinu mandata, a izbor za njenog naslednika po uobičajenoj proceduri je već počeo.\nBrašova je bila zamenica prethodnog ambasadora SAD u Srbiji Kamerona Mantera.\nBivši ambasador SAD u Beogradu Vilijam Montgomeri u izjavi za "Blic" je objasnio da nema ničeg čudnog o tome da je izborna procedura već počela, jer se američki ambasadori biraju na tri godine, a početkom godine kada se smena ambasadora obavlja, od vlade zemlje u koju se ambasador šalje traži se saglasnost.\nMontgomeri je istakao da je to važan korak, ali da se posle toga ime šalje u Senat na odobrenje, što može da potraje mnogo meseci.\nBrašova važi za dobrog poznavaoca srpskih prilika, kao tinejdžerka je boravila u Kragujevcu, a u vreme bivše Jugoslavije kratko je studirala i samoupravljanje.\nautor: AM\tizvor: Danas/Novi magazin\nAdvokat Rodoljub Šabić, komentarišući smenjivanje grupe načelnika klinika VMA u Beogradu, rekao je da Član 36. Ustava Srbije izričito jemči da niko ne može snositi štetne posledice zbog...\nNovi Pazar: Nezadovoljni građani ne odustaju od protesta kojim traže smenu uprave Opšte bolnice\nIspred Opšte bolnice u Novom Pazaru i danas se okupila grupa građana koji traže smenu vršioca dužnosti direktora Opšte bolnice Meha Mahmutovića, ali i cele uprave ove ustanove.\nDS: Urgentno smeniti rukovodstvo da bi se zaustavilo urušavanje RTS-a\nDemokratska stranka (DS) zatražila je danas "urgentnu smenu" celokupnog rukovodstva, menadžmenta i Upravnog odbora Radio televizije Srbije (RTS), u interesu građana i zagarantovanog...\nMahmutović odbacuje zahtev za smenom, bira medije za koje govori\nVršilac dužnosti direktora Opšte bolnice u Novom Pazaru Meho Mahmutović odbacio je danas navode lekara specijalista koji traže njegovu smenu i kazao da je rad te zdravstvene ustanove bio dobro...\nTrećina specijalista Opšte bolnice taži smenu Mahmutovića\nMeđu lekarima specijalistima koji su potpisali peticiju za smenu vršioca dužnosti direktora Opšte bolnice u Novom Pazaru Meha Mahmutovića, nalazi se i jedno vreme jedini infektolog u toj...


Prekinuto suđenje predsedniku Vojnog sindikata, odbrana traži izuzeće sudije | Insajder\nPrekinuto suđenje predsedniku Vojnog sindikata, odbrana traži izuzeće sudije\nSuđenje Novici Antiću, predsedniku Vojnog sindikata Srbije u prostorijama Vojnodisciplinskog suda u Nišu, danas praktično nije ni održano, jer je Antić zatražio izuzeće predsednika Sudskog veća. Vojni sindikat Srbije navodi da se Antiću sudi zbog govora na protestima 2016. i 2017. godine.\nPostupak pred Vojno-disciplinskim sudom u Nišu protiv predsednika Vojnog sindikata Srbije Novice Antića za verbalni delikt neće biti nastavljen sutra, pošto je optuženi zatražio izuzeće predsednika Sudskog veća. Advokat Novice Antića kaže za Insajder da je izuzeće zatraženo zbog odnosa predsedavajućeg prema Antiću kao i zbog činjenice da nije obezebeđeno prisusutvo javnosti.\n„Samo sedam mesta je obezbeđeno u sudnici što ne ispunjava krtiterijume, a bilo je drugih kršenja načela postupka zbog čega smo zatražili izuzeće. Predmet sada ide kod višeg disciplinskog sudije na odlučivanje“ rekao je advokat Vuk Tufegdžić. On je naveo da očekuje da će njihov zahtev za izuzećem biti odbijen i da će se postupak nastaviti za petnaest dana.\nKomentarišuči zahtev predsednika Sudskog veća da Novica Antić suđenju mora da prisusutvuje u uniformi što danas nije bio slučaj, branilac navodi da Antić nije došao u uniformi jer nije prekršio vojnu disciplinu.\nPred početak postupka ispred zgrade komande Kopnene vojske u Nišu okupilo se 30-ak Antićevih kolega i članova Vojnog sindikata Srbije, Udruženja sindikata penzionisanih vojnih lica Srbije i Policijskog sindikata, kao i predstavnici Udruženog pokreta slobodnih stanara, kako bi pružili podršku optuženom.\nOni su na sebi nosili majce na kojima je pisalo "I ja sam Novica".\nSudija je dozvolio da pored advokata optuženog postupak prati i osam osoba u svojstvu posmatrača, dok novinarima nije bio dozvoljen ulazak.\nPodsetimo, Antić je bio učesnik tribine Građanin pod udarom sistema.\nUdruženje sindikata penzionisanih vojnih lica navelo je da se pred Vojno-disciplinskim sudom u Nišu protiv Novice Antića, predsednika Vojnog sindikata Srbije vodi postupak zbog povreda načela nepristrasnosti ili političke neutralnosti ili izražavanja i zastupanja političkih uverenja u službi, i štrajkovanja ili učestvovanja u protivpravnom sindikalnom organizovanju, odnosno u protivpravnim sindikalnim aktivnostima.\n"Očigledno je da su istupanja Novice Antića, kao predsednika Vojnog sindikata Srbije naišla na odobravanje građana Srbije i da aktuelna vlast protiv njega vodi postupke radi demonstracije sile radi gušenja nezadovoljstva pripadnika Vojske Srbije i građana Srbije zbog katastrofalne politike odbrane, odnosa prema Vojsci Srbije i statusu profesionalnih vojnih lica", navodi Udruženje.\nDodaje se da se Antiću preti dugotrajnim postupkom u kojem treba da dokazuje nevinost, a javnosti se plasira navodno nezakonito postupanje.\nPostupkom se direktno narušava sindikalna samostalnost u zakonitom delovanju radi poboljšanja socijalno-ekonomskog statusa svojih članova, piše u saopštenju.


Bezbednost traktorista – RADIO TELEVIZIJA BOR\nBOR – Prema podacima Agencije za bezbednost saobraćaja, nesreće u kojima učestvuju traktori najčešće su u periodu od aprila do novembra, jer su tada i intenzivni poslovi u poljima i najviše je traktora u saobraćaju.\n„Sa pojavom lepog vremena dolazi do učestalijeg učešća traktora u saobraćaju, koji se prevashodno koriste za radove na njivama i oranicama. Prošle godine su se dogodile tri saobraćajne nezgode u kojima su učestvovali vozači traktora, u kojima je jedan traktorista preminuo, jedan zadobio teške telesne povrede, a tri lica bila lakše povređena“, kaže Slobodan Milosavljević, komandir Odeljenja saobraćajne policije Policijske uprave Bor.\nDa bi se postigao veći stepen bezbednosti svih učesnika u saobraćaju osim tehničke ispravnosti vozila, obučenosti vozača, neophodno je i striktno poštovanje propisa, posebno prilikom uključivanja u saobraćaj.\n„Prilikom uključivanja u saobraćaj, vozači traktora su uglavnom spori, ne procenjuju dobro brzinu i mogu da izazovu saobraćajne nezgode u kojima nisu ustupili prvenstvo prolaza vozilu koje se kreće putem sa prvenstvom prolaza. Takođe, kada se traktori uključuju u saobraćaj sa oranica neophodno je da očiste pneumatike kako ne bi ugrozili ostale učesnike u saobraćaju“ dodaje Milosavljević.\nDa bi bili vidljiji potrebno je da traktori i traktori sa prikolicom, imaju adekvatno i ispravno osvetljenje.\n„Apelovao bih na vozače traktora da pravilno koriste svetlosno signalne uređaje, žuto rotaciono svetlo u skladu sa Zakonom odnosno da ga koriste i noću, u uslovima smanjene vidljivosti i kada imaju priključke koji su udaljeni od traktora. Takođe napominjemo da se vrlo često dešava da traktoristi voze pod dejstvom alkohola, pod umorom i samim tim su podložni da izazovu saobraćajnu nezgodu, koja može da dovede do fatalnog ishoda“ kaže Slobodan Milosavljević.\nZa nepoštovanje poijedinih odredbi zakona o bezbednosti saobraćaja, za traktoriste su predviđene mandatne kazne, a mogu biti i prekršajno odgovorni.\n„U kaznenoj politici izmena nema. Za nepravilno korišćenje svetala, ista je kazna koja je i bila. Za neispravnost svetslosno signalnih uređaja i nekorišćenje rotacionog svetla, takođe, kazna je pet hiljada dinara“ dodaje Slobodan Milosavljević, komandir Odeljenja saobraćajne policije Policijske uprave Bor.\nTraktor u saobraćaju zbog svojih tehničkih karakteristika: male maksimalne brzine, mogućnosti da vuče prikolice, priključna oruđa i mašine, predstavlja potencijalnu opasnost za nastanak saobraćajnih nezgoda. Zato je važno da i traktoristi, ali i ostali učesnici u saobraćaju budu svesni rizika, poštuju ograničenja brzine i povećaju pažnju.\nBezbednost traktorista, 29. april 2018. (RTV Bor)\nTags: policija, policijska uprava bor, saobraćaj, saobracajna nesreca, saobracajna policija, saobracajne nezgode, traktori, traktoristi\nPrevious Počinje merenje prosečne brzine na auto-putevima\nNext Sezona motociklista


Šef Delegacije EU Johan Satler uputio je pismo predsjedniku VSTS Milanu Tegeltiji u kome zahtijeva da sudovi i tužilaštva što prije počnu s radom. Tegeltija se poziva da hitno preispita "svoju odluku o obustavi rada" i preporučuje mu da uvede mjere u svakodnevni rad VSTS, koje će osigurati maksimalnu transparentnost.\n"Takođe vas pozivamo da obezbijedite da sudovi i tužilaštva nastave rad na rješavanju zaostataka i da se pridržavaju svojih godišnjih planova gdje god je to moguće. Vaša mjera od 22. marta nalaže rad samo na prioritetnim predmetima", istakao je, između ostalog, Satler.\nTegeltija odgovara da je zahvalan Satleru i EU, ali ipak tvrdi da je u jednom dijelu pisma očigledno riječ o nesporazumu.\n– Iako mi pravimo plan liberalizacije mjera u sudovima, naš prioritet je i dalje zdravlje stanovništva. Mi nećemo preduzimati nijednu nerazumnu mjeru koja bi mogla da ugrozi zdravlje ljudi, koji bi zbog posla ili po pozivu u tim okolnostima morali da dođu u sudove. Redovnog rada u sudovima nema bez ročišta, a ročišta nema bez ljudi, i to je obično više ljudi stiješnjeno u malim sudnicama u kojima je teško obezbijediti socijalnu distancu – rekao je Tegeltija.\nNaime, VSTS BiH je 22. marta donio Odluku o organizaciji rada u sudovima i tužilaštvima u BiH kojom je uredio funkcionisanje pravosudnih organa u vrijeme korona virusa.\nOdlukom je, između ostalog, rečeno da se odlažu glavni pretresi u krivičnoj materiji (osim izuzetaka iz te odluke), da se odlažu ročišta u prekršajnoj i građanskoj materiji, da se moraju organizovati dežurstva sudija i tužilaca, da na posao dolaze samo dežurne sudije i tužioci.\nMeđutim, sudija Okružnog suda u Banjaluci Milan Blagojević uputio je otvoreno pismo VSTS BiH u kome tvrdi da oni nemaju zakonsko pravo na takvu odluku, jer je organizacija rada pravosuđa u RS stvar Ministarstva pravde RS. Istovremeno, institucije RS je prozvao zbog ćutanja.\nPredsjednik VSTS Milan Tegeltija nije želio da komentariše pismo Blagojevića, a na pitanje da li je Odluka VSTS suprotna zakonima RS, iz Ministarstva pravde Srpske stigao je opširan odgovor u kome se kaže da Ministarstvo postupa u skladu sa svojim zakonskim obavezama i odlukama, prije svega, nadležnih institucija i tijela RS.\nVSTS ne pominju ni jednom riječju, ali zato ističu da su, imajući u vidu cjelokupnu epidemiološku situaciju, Vlada RS i Ministarstvo pravde preduzeli sve neophodne mjere radi očuvanja života i zdravlja građana u RS.\nDodaju da je jedna od mjera bila donošenja preporuka svim pravosudnim institucijama u pogledu organizacije rada, radi smanjenja broja socijalnih kontakata i zaštite svih zaposlenih u pravosudnim institucijama uz održavanje minimalnog procesa rada, kako bi se zaštitila prava i slobode svih građana, koje su zagarantovane Ustavom RS, te osigurao nesmetan pristup pravdi.\n– Shodno navedenom, 16. marta 2020. održan je sastanak ministra pravde sa rukovodiocima pravosudnih institucija, te je Ministarstvo uputilo svim pravosudnim institucijama Obavještenje kojim se donose preporuke na način da se sve pravosudne institucije u RS pridržavaju odluka kriznih štabova, da se izvrši dezinfekcija svih prostorija i upoznaju svi zaposleni sa istim, da se redukuje broj zaposlenih, kao i da se, gdje je moguće, organizuje rad od kuće, da se sva ročišta otkažu odnosno da se nova ročišta ne zakazuju izuzev onih ročišta koji su hitna i neodložna, da se organizuje skraćeno radno vrijeme, uz osiguranje nesmetanog procesa rada, da se prijem i dostava pismena organizuje putem pošte, da se obustave posjete prema pritvorenicima i ne upućuju u kazneno-popravne ustanove lica kojima je izrečena kazna zatvora u prekršajnom postupku – kažu u Ministarstvu pravde.\nPodsjećaju da su, u skladu sa Odlukom NSRS o proglašenju vanrednog stanja za teritoriju RS, dostavili Vladi tekst Uredbe sa zakonskom snagom o rokovima i postupanju u sudskim postupcima za vrijeme vanrednog stanja u RS, koju je Vlada RS usvojila, a potom predsjednica RS donijela.\n– S obzirom da je u RS, na osnovu odluka Republičkog štaba za vanredne situacije, počelo postepeno ublažavanje mjera koje su na snazi, ministar pravde je održao sastanak s rukovodiocima pravosudnih inistitucija u pogledu sprovođenja ublažavanja mjera u ovim institucijama. Na osnovu usvojenih zaključaka sa ovog sastanka, sve pravosudne institucije u RS će putem dopisa biti obaviještene o preporukama radi sprovođenja postepenog i kontrolisanog ublažavanja mjera – kaže se u odgovoru Ministarstva pravde RS.\nDoktor prava iz Banjaluke Duško Košpić takođe smatra da nije postojao pravni osnov koji daje nadležnost VSTS da donese Odluku o organizaciji rada u sudovima i tužilaštvima u BiH za vrijeme pandemije.\n– Konkretna Odluka VSTS u suprotnosti je i sa Zakonom o sudovima RS, obzirom da je Odlukom određeno da se neke stvari rade onlajn, što znači van sjedišta suda, dok je Zakonom o sudovima RS u članu 19. određeno "obavljanja poslova u sjedištu i van sjedišta suda". Takođe, u smislu navedenog, određuje se u stavu 6. člana 20. ovog Zakona "ili drugih opravdanih razloga", što može da uključuje razne opravdane situacije, a što daje mogućnost predsjedniku suda da odredi da se može voditi postupak i van mjesta u kojem bi se trebao voditi – kaže Košpić.\nPrema njegovim riječima, potrebno je takođe navesti da je Pravilnikom o unutrašnjem sudskom poslovanju navedeno da se unutrašnje poslovanje u sudovima organizuje tako da sud može zakonito, blagovremeno i efikasno obavljati svoju funkciju, te je određeno da je za primjenu Pravilnika odgovoran predsjednik suda.\n– Po pitanju zahtjeva gospodina Satlera da sudovi i tužilaštva počnu s radom, isti je potpuno opravdan, jer je VSTV stvorio pravno-faktičku situaciju kojom je dao "prednost virusu u odnosu na vladavinu prava" – zaključuje Košpić.\nIZVOR: Vebsajt Srpskainfo, Slobodan Popadić 29.04.2020.


Opštinski odbor Srpske napredne stranke Odžaci saopštenje za javnost, 14.04.2019. - www.025.rs\nwww.025.rs / ODŽACI / Opštinski odbor Srpske napredne stranke Odžaci saopštenje za javnost, 14.04.2019.\nOpštinski odbor Srpske napredne stranke Odžaci saopštenje za javnost, 14.04.2019.\nOdbornici Srpske napredne stranke okupili su se u petak sali Skupštine opštine i zgradi opštine kako bi na dostojanstven i civilizovan način odbranili izbornu volju građana Odžaka koja je jasno pokazala ogromno poverenje u Srpsku naprednu stranku i predsednika Srbije Aleksandra Vučića. Od momenta kad su se u petak obratili javnosti, odbornici Skupštine opštine su neprekidno u zgradi opštine u znak podrške, pre svega kolegama u Narodnoj skupštini i branili su institucije opštine od onih koji silom pokušavaju da ih preuzmu i unište, i poručuju da ako bude bilo potrebe braniće ih ponovo. Jučerašnji skup opozicije na kojem je prisustvovalo 7 hiljada ljudi je potpuni debakl i to je još jedan dokaz da građani Srbije ne podržavaju nasilje, a nasilje, vulgarnosti i prostakluci su jedine poruke koje su se na ovom skupu i čule. Pozivamo sve naše sugrađane da u petak, 19. aprila budu deo većinske, pristojne Srbije na mirnom skupu u Beogradu gde će predsednik Aleksandar Vučić na jednom od najvećih skupova u poslednjih 10 godina predstaviti kako treba da izgleda budućnost Srbije!\nTags: odžaci, opštinski odbor, Saopštenje za javnost, srpska napredna stranka\nJazzbuka u Biblioteci u Čonoplji\nGradski odbor SNS Sombor saopštenje za javnost


Kolumne: Policija proverava fondaciju Dragice Nikolić\nPolicija proverava fondaciju Dragice Nikolić\nInspektori Odeljenja Ministarstva unutrašnjih poslova za privredni kriminal od prošle nedelje proveravaju poslovanje fondacije Dragice Nikolić, a sumnja se da je umesto na gradilištima u nečijim džepovima završilo pola miliona evra, piše Blic.\nZbog policijskih provera obustavljene su plaćanja za sve ugovorene priloge, uključujući i za bolnicu u Kraljevu.\nPrema saznanjima Blica jedan izvodjač radova prijavio je da mu je traženo da deo novca koji mu je uplaćen na račun za adaptaciju jednog objekta u kešu vrati jednom od ljudi koji su bliski porodici Nikolić.\nTa prijava inicirala je celokupnu kontrolu, pa policija prikuplja sve podatke o donacijama, načinu trošenja para, kao i sklapanjima ugovora za izgradnju objekata i kupovinu opreme sredstvima ovog fonda.\nKako navodi list, reč je o velikom novcu pošto je za samo nekoliko godina prikupljeno oko 10 miliona evra, a postoji sumnja da je "po principu povezanih lica jedan završio završavao u džepovima bliskih ljudi iz fondacije porodice Nikolić.\nPostoje indicije da je novac nezakonito trošen, a reč je o tome da su pojedine firme koje su radile na izgradnji ili obnavljanju nekih objekata dobijali novac veći nego što je objektivna vrednost radova.


Sirija pristala na prekid vatre\nBorci "Slobodne sirijske armije" u Alepu u Siriji, (arhiva)\nSirijska vlada saopštila da se mirovni sporazum ne odnosi na Islamsku državu i grupe vezane za Al Kaidu.\nAmerički državni sekretar Džon Keri je danas u Senatskom odboru za odnose sa inostranstvom izjavio da nije siguran da li će američko-ruski sporazum o prekidu vatre, koji treba da stupi na snagu u subotu funkcionisati ili dovesti do mira putem pregovora, ali je istakao da je to najbolji način da se okonča petgodišnji konflikt u kojem je stradalo čak 470.000 ljudi.\nU međuvremenu, Sirija je saopštila da prihvata plan o prekidu vatre na predlog Sjedinjenih Država i Rusije koji bi trebalo da stupi na snagu u subotu.\nSirijska vlada je danas saopštila da će vojska nastaviti operacije protiv Islamske Države i grupa vezanih za Al Kaidu.\nU poruci iz Moskve, ruski predsednik Vladimir Putin je objasnio novinarima da se američko-ruski sporazum neće odnositi na te grupe.\n"Opozicija će prestati da se bori protiv snaga Sirijske arapske republike i grupa koje ih podržavaju. Što se tiče Islamske države, Džabhat al Nusre i drugih terorističkih organizacija koje takvima smatraju Savet bezbednosti i Ujedinjene nacije one su potpuno isključene iz mirovnog sporazuma. Napadi na te grupe će se nastaviti", saopštio je ruski predsednik Vladimir Putin.\nU Vašingtonu, zamenik portparola Stejt departmenta Mark Toner je rekao da će praćenje prekida vatre biti izazov.\n"To je teško okruženje, ali mislim da ako možemo u subotu da uspostavimo mehanizam, a ne kažem da će sve teći glatko od prvog dana, pratićemo kršenja sporazuma i ko stoji iza njih", istakao je Toner.\nNa ulicama Damaska, stanovnici imaju nadu, mada mnogi nisu tako optimistični povodom uspeha tog plana.\nSAD i Rusija su saopštili da bi u skladu sa ovim planom sila bila ograničena na situacije poput odgovora na samoodbranu, dok bi humanitarne grupe dobile neometani pristup dostavi pomoći u opkoljenim oblastima.\nVisoki pregovarački komitet glavnje sirijske opozicije je pristao na prekid vatre ukoliko budu ispunjeni njegovi zahtevi za ukidanje opsada, dostavu humanitarne pomoći i okončanje bombardovanja civila.


Radio Sto Plus - Članci poređani po datumu: decembar 2011\nPobede Pulića, Kicare, Ajle Lukač… subota, 31 decembar 2011 19:25\nNajbolji novopazarski kik-bokseri ostvarili su pobede na reviji “Veče šampiona”, koja je održana u Hali sportova u Novom Pazaru.\nViđeno je deset borbi, sve u disciplini lou-kik, a na reviji su učestvovali takmičari iz Smedereva, Beograda, Skoplja i Novog Pazara.\n“Bio je ovo sjajan način da završimo jednu uspešnu sezonu. Drago mi je što je bilo dosta publike, a jedino žalim što su borci iz Rožaja bili sprečeni da dođu, zbog smrtnog slučaja u porodici jednog od ljudi iz njihovog kluba’’, rekao je radiju Sto plus trener novopazarskih kik-boksera Husein Dupljak.\nSvi domaći takmičari, osim Ferida Selmanovića, ostvarili su pobede, a u glavnoj borbi večeri Edin Pulić je u kategoriji do 81 kilograma savladao Alena Đurića iz Beograda prekidom u prvoj rundi.\nRezultati: pioniri i pionirke:\ndo 57 kg: Milan Trifunović (Beograd) - Denis Šaćirović (Novi Pazar) 1:2.do 71 kg: Dragoljub Nikolić (Smederevo) - Emir Idrizović (Novi Pazar) 0:2 (prekid, 1. runda)\njuniorke i juniori:\ndo 56 kg: Mima Životić (Smederevo) - Semra Bogućanin (Novi Pazar) 0:2 (prekid, 1. runda)do 54 kg: Hadis Ramadani (Skoplje) - Mirfaz Pljakić (Novi Pazar) 0:2do 75 kg: Predrag Marić (Beograd) - Ferid Selmanović (Novi Pazar) 2:0\ndo 60 kg: Afrim Hajredini (Skoplje) - Sedad Bukvić (Novi Pazar) 1:2do 52 kg: Maja Marković (Smederevo) - Saida Bukvić (Novi Pazar) 0:2 do 67 kg: Adis Ismaili (Skoplje) - Vahid Kicara (Novi Pazar) 0:3 (prekid, 3. runda)do 52 kg: Lana Mladenović (Beograd) - Ajla Lukač (Novi Pazar) 0:2do 81 kg: Alen Đurić (Beograd) - Edin Pulić (Novi Pazar) 0:2 (prekid, 1. runda)Reviju “Veče šampiona’’ organizovao je Kik tai-boks klub Novi Pazar, a pokrovitelj je bio Grad Novi Pazar.\nTomaševićeva i Kolašinac najbolji atletičari godine\npetak, 30 decembar 2011 14:07\nAtletski savez Srbije saopštio je danas da su za najbolje seniore u 2011. godini izabrani bacačica diska Dragana Tomašević i bacač kugle Asmir Kolašinac. Dragana Tomašević je osvojila zlatnu medalju na Prvenstvu Balkana i bila sedma na Svetskom prvenstvu, dok je Kolašinac takođe bio najbolji na Balkanu, a 11. u svetu. Priznanje za trenera godine u ženskoj konkurenciji pripalo je Danilu Krtiniću, a u muškoj Nikoli Tomaševiću. Za najbolju mlađu seniorku proglašena je škakačica udalj Ivana Španović, dok je najbolji mlađi senior desetobojac Mihail Dudaš. Najbolji juniori u 2011. godini su Amela Terzić i Nikola Čanković, mlađi juniori Olja Nikolić i Nemanja Kojić, a pioniri Zorana Grujić i Lazar Crnobrnja.\nIzmenama Zakona o autorskom i srodnim pravima koje je Skupština Srbije usvojila, umnožavanje dela bez dozvole autora i zaštita autorskih prava ne odnosi se samo na štampu, televiziju i radio, kao do sada, već i na druge medije, pre svega internet. Novogodišnja čarolija na klizalištu\npetak, 30 decembar 2011 13:32\nDruštvo Prijatelji dece organizuje danas na gradskom klizalištu u Novom Pazaru jednočasovnu manifestaciju “Novogodišnja čarolija”, uz muziku, poklon paketiće i čaj za zagrevanje.\nPredsednica ovog društva Farisa Fetahović kaže za radio Sto plus da će na ovoj manifestaciji, koja je posvećena deci do četvrtog razreda, biti nagrađeni najkreativniji i najspontaniji mališani, kao i oni koji su uradili najlepše novogodišnje čestitke.\n“Želja nam je da nešto novo organizujemo u gradu, a sigurno smo da će deci biti interesantno i zabavno. Moći će da nauče klizanje, da pokažu kreativnost, a biće i poklon paketića. Sportski centar nam je ustupio klizalište besplatno, a ulaznica će biti kupovina čestitke čija je cena simbolična, odnosno ko koliko može da da. Od tog novca ćemo napraviti mali fond, koji je namenjen za Društvo MNRL”, rekla je Fetahovićeva našem radiju.\nOna dodaje da je manifestacija spontana, bez programa već da je cilj da se deca sama javljaju i pokažu šta znaju, od pevanja, recitovanja, klizanja i ostalog.\nManifestacija počinje u 17 sati na gradskom klizalištu.\nIzmenama Zakona o autorskom i srodnim pravima koje je Skupština Srbije usvojila, umnožavanje dela bez dozvole autora i zaštita autorskih prava ne odnosi se samo na štampu, televiziju i radio, kao do sada, već i na druge medije, pre svega internet. Škrijelj: Komunalna policija potrebna Novom Pazaru\npetak, 30 decembar 2011 13:31\nDirektor JKP “Čistoća” Hivzo Škrijelj ocenio je da će formiranje komunalne policije u Novom Pazaru znatno olakšati rad ovom preduzeću ali i drugim službama koje rade na održavanju i uređenju grada.\n“Sigurno će biti od velike pomoći celom gradu, ali i na usluzi svim građanima Novog Pazara, dok će našem javnom preduzeću biti jedan veliki saradnik”, kazao je Škrijelj radiju Sto plus.\nLokalna samouprava u Novom Pazaru ove nedelje raspisala je konkurs za odabir 20 komunalnih policajaca, načelnika i šefa buduće komunalne policije u ovom gradu.\nOglas za ova radna mesta objavljen u nedeljniku “Poslovi”, a biće otvoren do sredine neredne nedelje.\nIzmenama Zakona o autorskom i srodnim pravima koje je Skupština Srbije usvojila, umnožavanje dela bez dozvole autora i zaštita autorskih prava ne odnosi se samo na štampu, televiziju i radio, kao do sada, već i na druge medije, pre svega internet. SA se pribižava BDZ\nOdbornik Sandžačke alternative u Gradskoj skupštini Novog Pazara Esad Lotinac rekao je danas radiju Sto plus da su funkcije rukovodioca ove stranke istekle i da su u toku pripreme za izbornu skupštinu na svim nivoima, koja će biti održana najkasnije za dve nedelje.\n“Mandat dosadašnjem predsedniku stranke Tariku Imamovću je istekao i on nije više na čelu naše partije. Stranku će do imenovanja novog rukovodstva voditi glavni odbor, na čelu sa predsednikom Mehmedom Alibašićem. Izbornu skupštinu ćemo održati najkasnije za 15 dana”, rekao je za Sto plus potpredsednik stranke do isteka mandata Esad Lotinac.\nOn je rekao da će Glavni odbor ove stranke odlučiti o odabiru koalicionog partnera na narednim izborima.\n“Već se naziru neki kontakti i dogovori sa opcijama koje imaju veoma sličan stranački program kao naš, od koga mi ne odstupamo, i verujemo da će to sve biti za dobro svih građana Novog Pazara, pogotovo za Bošnjake”, rekao je Lotinac.\nPrema nezvaničnim izvorima radija Sto plus, ova stranka će na predstojeći izborima podržati Bošnjačku demokratsku zajednicu Emira Elfića.\nSandžačka alternativa je na poslednjim izborima 2008. godine nastupila kao članica koalicije “Za evropski Novi Pazar- Boris Tadić- Rasim Ljajić” u okviru koje je dobila dva odbornička mesta u gradskoj skupštini.\nIzmenama Zakona o autorskom i srodnim pravima koje je Skupština Srbije usvojila, umnožavanje dela bez dozvole autora i zaštita autorskih prava ne odnosi se samo na štampu, televiziju i radio, kao do sada, već i na druge medije, pre svega internet. StartPrethodna12345678910SledećaKraj


Uvoz "ajfona" sprečava krijumčarenje?\nUvoz „ajfona“ sprečava krijumčarenje?\nIran se sprema da lokalnim kompanijama dozvoli uvoz „ajfona“ kako bi sprečio veliko krijumčarenje Eplovih proizvoda, izvestili su lokalni mediji.\nIransko ministarstvo trgovine je od državne Organizacije za promociju trgovine zatražilo licence za devet iranskih kompanija koje bi uvozile „ajfone“, prenela je iranska novinska agencija Tasnim.\nNeoficijelne Eplove prodavnice su uobičajene u šoping centrima, a veliki broj mladih i bogatih stanovnika poseduje najnovije modele „ajfona“.\nIranska vlada je dugo „zatvarala oči“ na masovno krijumčarenje telefona i druge robe sa Zapada, a najnovija borba protiv ovih praksi je „pogurala“ cene „ajfona“, navodi AFP.\nČak i kada dobiju licence, ostaje upitno da li će iranske kompanije biti u mogućnosti da kupuju „ajfone“ na međunarodnom tržištu, s obzirom na to da je Iran još uvek pod sankcijama SAD koje mu blokiraju pristup najvećem delu međunarodnog bankarskog sistema.\nPens Iranu: Ne testirajte odlučnost SAD\n„Ako neprijatelji učine nešto pogrešno, pogodiće ih rakete“


Superracunar ceka kraj ekonomske krize - Seminarski Diplomski Radovi\nGotovi Seminarski Diplomski Maturalni Master ili Magistarski / Razno / Računari iTelekomunikacije / Računari / Hardware / Superracunar ceka kraj ekonomske krize\nSuperracunar ceka kraj ekonomske krize\nJapanska korporacija NEC saopštila je da će se zbog ekonomske krize povući iz vladinog projekta za izradu najbržeg superračunara na svetu.\nOdluka bi mogla da uspori ambiciozan plan Japana da napravi najbrži svetski računar, brzine 10 petaflopa, što znači da bi mogao da obradi 10 miliona milijardi računskih operacija u sekundi.\nKompanija "Hitači", koja je sarađivala sa NEC-om, moraće takođe da se povuče iz projekta. Istraživački institut Riken, koji finansira država, saopštio je d će morati da revidira projekat za izradu superračunara, čija vrednost se procenjuje na 110 milijardi jena, odnosno 1,15 milijardi dolara.\nRiken nije saopštio koje kompanije bi mogle da zamene NEC i Hitači, ali je najavio da planira da završi projekat 2012. godine, kao što je planirano, dok bi prototip trebalo da bude završen do marta 2010.\nNEC je prošle poslovne godine, koja se završila u martu, imao gubitak od 296 milijardi jena, odnosno tri milijarde dolara, dok je u prethodnoj godini imala profit od 22,7 milijardi jena.\nDo sada najveću brzinu od jednog petaflopa postigli su prošle godine američki naučnici, a u izradu je bio uključen IBM.


Uslovi za studiranje u Bujanovcu bolji nego u Beogradu?\nSrpski premijer Aleksandar Vučić rekao je danas, povodom otvaranja zgrade koju će koristiti Odeljenje Ekonomskog fakulteta iz Subotice u Bujanovcu, da uslovi za studiranje u Bujanovcu ne postoje ni na Pravnom fakultetu u Beogradu, a studente pozvao da uče navodeći da je znanje veće od svake politike.\nVučić je u obraćanju studentima rekao da je njihov uspeh i to što su smogli snage da prevaziđu sve lokalne tenzije, jer zajedno studiraju Albanci, Srbi i Romi i pozvao studente da otvoreno razgovaraju o svim problemima a ne da ih stavljaju pod tepih.\n„Sve dok razgovaramo to je dobro, uveren sam da ti razgovori neće biti prekinuti. Svi razgovori doprinose boljem životu građana Bujanovca i Preševa“, kazao je Vučić.\n„To je bio zahtev ljudi koji su me čekali ispred zgrade fakulteta, koji su bez posla, i Srbi i Albanci nisu spominjali svoju nacionalnu pripadnost ni veroispovest, svi su tražili da više fabrika otvorimo u Bujanovcu. Siguran sam da ćemo napraviti ozbiljan i važan rezultat u budućnosti kojim će biti zadovoljni i Srbi i Albanci, jer Vlada Srbije ne pravi razliku među svojim građanima“, kazao je Vučić.\nObraćanje premijera Vučića studentima je nekoliko puta prekidao predsednik Nacionalnog saveta Albanaca (NSA) Jonuz Musliu, koji je od njega tražio da odgovori zašto se udžbenici koji su donacija kosovskog ministarstva obrazovanja a namenjeni su osnovnim školama u kojima se nastava odvija na albanskom jeziku, dva meseca drže na carini u Preševu.\nPremijer je u izjavi novinarima nakon obraćanja u amfitetaru rekao da „ne mogu u Srbiji da se koriste udžbenici u kojima se uči da je Adem Jašari narodni heroj kao i da će o tome da li će kosovski udžbenici dobiti dozvolu da se koriste u nastavi u Srbiji odlučiti inspekcijske službe“.


”Naši smo“ projekat saradnje DTL-a i lokalnih proizvođača – AGRO VESTI by agronews.rs\nApr 19, 2018 | agro danas, Aktuelno, Hrana, Kompanije, Poljoprivreda, Prehrambena industrija, Proizvodi, Srbija, Tržište, Vesti\t|\n”Naši smo“ je projekat koji je pokrenuo domaći trgovinski lanac Persu, jedan od osnivača trgovinskog klastera ”Domaći trgovinski lanac“, i pozvao sve zainteresovane lokalne proizvođače na saradnju. Za sve zainteresovane proizvođače kreiran je sajt www.nasenamavredno.rs za prijavu\nCilj ovog projekta je da dodatno osnaži, motiviše i podstakne lokalni razvoj i podrži lokalne proizvođače, a ujedno kupcima ponudi sveže i domaće proizvode u preko 140 maloprodajnih objekata širom Vojvodine.\nPerSu je jedan od osnivača i članova trgovinskog klastera ”Domaći trgovinski lanac“ (DTL), što omogućava plasman robe proizvođača, budućih saradnika, u 600 maloprodajnih objekata širom Srbije. Dobrobit lokalnih sredina u kojima posluje kompanija je osnovni cilj, kaže direktor i suvlasnik marketa Darko Bjeloglav, i to kroz razvoj sopstvene savremene maloprodaje i dostupnost domaćih, lokalnih proizvoda iza kojih stoji jedinstveno poreklo, tradicija, kvalitet, recepture.\n”Želimo našim potrošačima, u svim mestima gde smo prisutni, da učinimo ovakve proizvode dostupnim, a proizvođačima, našim budućim partnerima olakšamo plasman i uslove poslovanja. Bilo da je u pitanju lokalni proizvođač sa manjom ili srednjom proizvodnjom, porodičnim biznisom ili pak ambiciozni pojedinci sa novim idejama i željom za pokretanjem domaće proizvodnje, mi želimo da im olakšamo put i omogućimo što lakši i jednostavniji proces prodaje proizvoda“, kaže Bjeloglav.\nPrvi ugovor i to sa mlekarom ”Mokrin – mlek“\nU okviru projekta ”Naši smo“ Persu je potpisao i prvi ugovor i to sa mlekarom ”Mokrin – mlek“. Vlasnica porodične mlekare „Mokrin – mlek“ Bojka Plavšić smatra da ovakav projekat može da ohrabri proizvođače jer uz relaksirane uslove saradnje pruža mogućnost plasmana robe.\n”Ovaj način saradnje će nam omogućiti da naša roba stiže do većeg broja kupaca. Možemo da se posvetimo unapređenju proizvodnje i nećemo gubiti vreme oko organizovanja prodaje. Verujem da će nam to omogućiti da dalje unapredimo naš porodični posao“, kaže Plavšić i dodaje da će kroz ovaj model saradnje olakšice imati i dobavljači sirovina za mlekaru.\n”U odnosu na prošlu godinu zabeležen je rast prometa od deset odsto, kao i rast broja zaposlenih u kompaniji”, kaže suvlasnik kompanije Dragoljub Bjeloglav. Uvećan je i fond za zarade, a ono što posebno raduje je porast broja porodilja koje rade u kompaniji i to za petnaest odsto za godinu dana, a to govori o sigurnosti naših zaposlenih, smatra Bjeloglav.\nTags: domaći proizvodimokrin-mlekpersupoljoprivredni proizvođačiprojekat naši smotržište\nKineska i evropska industrija vina postigle su sporazum kojim se[...]


Izetbegović: Stranke iz RS će taktizirati 40 dana, a onda će odustati\nRegion Autor:FoNet26. jul. 202121:294 komentara\nIzetbegović je rekao da je trebalo da se počne sa bojkotom 1. avgusta kada su na kolektivnim godišnjim odmorima i parlamentarci i članovi Veća ministara, ali su to pomerili za sedam dana kako bi taktizirali da vide šta mogu dobiti u narednih 40 dana.\nOn je istakao da će neko vreme praviti krizu, a da će onda odustati, jer nisu u pravu, i upitao koje je to pravo ugroženo srpskim predstavnicima.\n„Pravo da negiraju genocid, pravo da slave ratne zločince, pravo na aparthejd koji živimo u RS, gde imamo 20 posto nesrba, a samo ih je tri odsto na rukovodećim funkcijama. U RS je Bošnjacima zabranjen Bosanski jezik, u RS se osveštavaju, imaju srpske pravoslavne slave, državne institucije, škole i oni misle da su ugroženi“, kazao je Izetbegović za televiziju Hajat.\nBakir IzetbegovićBosna i HercegovinaRepublika SrpskaSDA


Predstavnici Beograda i Prištine razgovarali su u Berlinu duže od tri sata.Završen sastanak o obnovi železničkog saobraćaja između Beograda i Prištine.\nPrema Tanjugovom izvoru, razgovaralo se samo o komercijalnim temama, pošto je uslov Beograda za nastavak političkog dijaloga, koji će se i dalje voditi pod okriljem EU, ukidanje taksi od 100 odsto na robu iz centralne Srbije i BiH, koje je uvela Priština.\nIz kosovskog Ministarstva infrastrukture su rekli da je prvi sastanak u Berlinu sa zvaničnicima Beograda o uspostavljanju železničkog saobraćaja protekao u "konstruktivnoj raspravi".\n"Imali smo dobre razgovore. Napravili smo napredak i dogovorili se da uspešno završimo razgovore u narednim danima", rekao je Džem Veselji, direktor Odeljenja za kopneni saobraćaj u kosovskom Ministarstvu za infrastrukturu i saobraćaj.\nDelegaciju Srbije, koju je predvodio direktor Kancelarije za KiM Marko Đurić, činili su i predstavnici resornog ministarstva i stručnjaci iz oblasti železničkog saobraćaja.\nPrištinsku stranu, kako navode mediji na albanskom, predstavljali su Džem Veselji, zadužen u privremenoj administraciji za drumski saobraćaj i Ram Kupeva, zadužen za putnu infrastrukturu.\nŽeleznički saobraćaj između centralnog Kosova i juga centralne Srbije u prekidu je duže od dve decenije.\nSastanak je organizovan posredstvom Ričarda Grenela, specijalnog izaslanik američkog predsednika za dijalog Beograda I Prištine.\nGrenel je prošle nedelje tokom posete Beogradu i Prištini najavio postizanje sporazuma o železnicama, nakon što je u Berlinu prethodno postignuta saglasnost o uvođenju avio-linije između dva grada.\nFebruar 2020 11 (265)


Izvor: eKlinika.rs, 27.Jul.2021, 17:07\nPrema statistikama, mesečarenje ili somnabulizam se najčešće javlja kod dece od 4 do 8 godina, ali se može pojaviti i kod odraslih kao refleksija nekih stresnih životnih okolnosti ili uzimanja pojedinih lekova. Kod dece se obično vezuje za noćno mokrenje i uglavnom prestaje dosta pre adolescencije. Osobe koje mesečare ponašaju se u fazi dubokog sna kao da su budne, vrše razne radnje, hodaju, mogu da pričaju, peru zube, imaju otvorene oči, kreću se najnormalnije, mogu da se obuju, uđu >> Pročitaj celu vest na sajtu eKlinika.rs << u kola i pokušaju da voze, sednu na bicikl. Zbog prirode aktivnosti koje nesvesno obavljaju, ovo stanje može da bude i potencijalno ugrožavajuće, ako se, recimo, popnu na neki sims ili terasu. Lečenje u najvećem broju slučajeva nije potrebno, ukoliko se radi samo o mesečarenju, bez kombinovanih problema.\nNaučnici još uvek bez objašnjenja zašto neko mesečari Mesečarenje i njegove prateće manifestacije predstavljaju jedno od najmanje istraženih područja medicine spavanja, i istraživači još uvek nisu definisali tačne razloge ove pojave. Međutim, najbliži su gledištu da se javlja jer mozak ima problema sa pravilnom regulacijom ciklusa spavanja i buđenja.\nEpizoda mesečarenja događa se otprilike jedan ili dva sata nakon odlaska u krevet, u fazi čvrstog sna, i može da traje od jednog do 30 minuta.\nZa osobe koje mesečare imaju u okruženju posebno uznemirujuća činjenica je da oni dok traje ovo stanje imaju otvorene oči i obično prazan izraz lica. Često je teško probuditi ih, naglo buđenje može da izazove obostrani stres i da bude traumatično, a kada se probude, ne sećaju se ničega.\nSomnabulizam može biti nasledan, ali i posledica drugih stanja Kako nervni sistem sazreva, deca počinju da spavaju normalnije i stabilnije tokom noći, pa se i kod onih kod kojih se javljalo, mesečarenje uglavnom povlači. Američka Fondacija za spavanje kaže da 29 odsto dece uzrasta od 2 do 13 godina doživljava mesečarenje, a da je kod odraslih procenat oko 4 odsto.\nAko se javlja u kasnijem životnom dobu, verovatno postoje drugi osnovni uzroci, a genetska predispozicija je jedan od potvrđenih. Veliki životni stresori poput ekstremnog fizičkog ili psihološkog stresa, nedostatka kvalitetnog sna, bučnog okruženja za spavanje ili dugotrajno i često putovanje kroz vremenske zone, kod odraslih takože mogu biti okidači. Takođe, mogući razlozi su i slip apneja, kao i neki lekovi, uglavnom vezani za trenutne probleme sa mentalnim zdravljem.\nPokušajte da onog ko mesečari što prirodnije vratite u krevet Ponašanje mesečara zavisi od dosta faktora, a presudan je psihološki status odnosnoono šta osoba kod koje se javlja ima u podsvesti. Takođe, predrasuda je i da sve osobe koje mesečare idu sa rukama u položaju ispred sebe i samo unapred.\nBudući da osobe sa somnabulizmom ipak mogu da se dovedu u opasnost u toku noći, najbolje rešenje je pokušati da ih što mirnije dovedete u stanje da se vrate u krevet dok je još u stanju spavanja. Naglo ili panično buđenje, ako se odvije na nekim mestima koja su opasna može da dovede do napada panike ili nekontrolisanog straha,pa samim im čin buđenja može i dodatno da im ugrozi život. Moguće je čak da dođe i do povređivanja druge osobe. Ovi ljudi imaju nesvesnu predstavu o tome gde se nalaze, kao i o situacijama i svojim potezima, tako da do povreda može da dođe i u smislu trapavosti, loše koordinacije i padova.\nNeki mesečari ćute, a neki govore nepovezano, projektujući neke svoje misli u odnosu na zamišljenu situaciju koja im se dešava. Veoma često to što govore nema nikakve veze sa realnošću. U svakom slučaju, radi se o izuzetno neprijatnom i iscrpljujućem stanju koje utiče i na osobu koja mesečari jer joj ometa normalan status sna, i na osobe iz okruženja, za koje ovo može biti neverovatno frustrirajuće.\nMere sprečavanja samopovređivanja Ukoliko se epizode somnabulizma ponavljaju, najvažnije je učiniti sve da se moguće povređivanje spreči, i to prvenstveno tako što ćete zaštititi vrata i prozore, ukloniti iz vidokruga ključeve od kola, bicikl, skloniti oštre predmete ili one na koje dete ili odrasli mogu da se sapletu, obezbediti stepeništa, posebno ona strma ili sa više stepenika.\nAko se radi o deci, izbacite krevete na sprat i nameštaj koji ima oštre ivice dok problem ne prestane.\nŠta možete sami da učinite da mesečarenje prestane Ovo jeste stanje koje je frustrirajuće, ali nije toliko često.Obično samo od sebe i prolazi, i to posle kraćeg vremena.\nKod nekih osoba prestaje i odmah po uspostavljanju zdravijih životnih navika (izbegavanja epizoda nespavanja, konzumiranja alkohola ili drugih psihoaktivnih supstanci pred spavanje, smanjivanja nivoa stresa.\nRedovan režim sna, umerena fizička aktivnost, tehnike meditacije, slušanje opuštajuće muzike, druženje sa prijateljima koji blagotvorno utiču na vaše psihičko zdravlje, ples, sport – sve su ovo aktivnosti koje mogu da utiču na to da se somnabulizam u vašem životu ima status kratkotrajne stresne epizode.\nKada je neophodno potražiti pomoć i kako se leči Ukoliko se, međutim, somnabulizam nastavlja, potrebno je potražiti stručnu pomoć, i ako su u pitanju deca, i odrasli.\nKod dece se ovaj poremećaj ređe vezuje za neki psihološki problem i uglavnom prestane potpuno pre tinejdžerskog doba, dok kod odraslih ovakav način stresnog režima sna može da ostavi ozbiljne posledice i da poremeti kvalitet života.\nNekvalitetan san može da izazove anksioznost i depresiju, smanjenje svakodnevne funkcionalnosti, konstantne epizode hroničnog umora i velike iscrpljenosti, promene u apetitu, razdražljivost i nervozu.\nStručno lice će preporučiti neki od načina za rešavanje problema, najčešće neku od tehnika kontrole i upravljanja ponašanja.\nJedan od mogućih načina efikasne pomoći je i procedura koja se zove anticipatorno buđenje, koja najpre podrazumeva duže praćenje procesa i mehanizama sna kod osobe koja mesečari. Po projektovanom algoritmu spavanja, mesečarenja i buđenja, osoba se namerno budi otprilike u vreme kada bi trebalo da do manifestacije somnabulizma dođe, i drži neko vreme u budnom stanju.\nČlanak Mesečarenje obično prestaje samo od sebe, ali može da bude ugrožavajuće i da dovede do povreda se pojavljuje prvo na eKlinika.


Za 38 opstina i gradova 128 miliona dinara za sport\nTanjug 5. maja 2022. 13:54\nBEOGRAD – Ministar Vanja Udovičić potpisao je danas ugovore sa predstavnicima 38 jedinica lokalnih samouprava u Srbiji, kojima je dodeljeno više od 128 miliona dinara za podršku u oblasti omladine i sporta.\nKako je poručeno na skupu, sredstva će biti opredeljena za izgradnju, opremanje i održavanje sportskih objekata, kao i za programe i projekte u sprovođenju omladinske politike na lokalnom nivou.\nUdovičić je poručio novinarima da je cilj pomoći da se omogući bolji život mladima i istakao da je ponosan što se po prvi put finansiraju opštine iz južne srpske pokrajine – Zubin Potok i Gračanica.\nKako je naveo, opština Zubin Potok dobila je sredstva za sufinansiranje programa za izgradnju biciklističkih staza, a Gračanica za zapošljavanje i samozapošljavanje mladih.\n„Na ovaj način želimo da označimo dobru i kvalitetnu saradnju sa jedinicama lokalnih samouprava. Ne postoji deo Srbije gde zajedničkim snagama nismo omogućili bolji i kvalitetniji život, time omogućavamo mladima da lakše dođu do zaposljenja“, poručio je Udovičić.\nOn je istakao da Ministarstvo podstiče lokalne samouprave da šire sportsku infrastrukturu i jačaju kapacitete, što se, kaže, ogleda u većem broju fiskulturnih sala i sportskih terena.\nKruševac je jedan od gradova koji je dobio sredstva Ministarstva omladine i sporta, a gradonačelnica Jasmina Palurović je objasnila da je reč o projektu skejt parka.\n„Građani i svi oni koji dođu u Kruševac imaće priliku da kroz vožnju rolera, bicikla i skejtova uživaju u skejt parku kakvog nema u Srbiji“, navela je Palurović i izrazila očekivanja da će projekat biti uspešan. Član Gradskog veća za sport i omladinu grada Novog Sada Ognjen Cvjetićanin naveo je da su od Ministarstva dobili 3,8 miliona dinara, koji će biti opredeljeni za bezbednost mladih, zapošljavanje, zaštitu životne sredine…\nOd 2014. godine, Ministarstvo omladine i sporta podržalo je 258 programa jedinica lokalne samouprave u sprovođenju omladinske politike na lokalnom nivou, u ukupnom iznosu od skoro 400 miliona dinara.\nTakođe, podržan je 71 projekat i program u oblasti sporta kroz izgradnju, opremanje i održavanje sportskih objekata, u iznosu većem od 1,4 milijardi dinara.\nFudbaler Partizana : Srećan sam što sam ušao u istoriju…\nAjntraht i Rendžers – borba za trofej u Ligi Evropa i…


COP26: 190 zemalja i organizacija obećalo prekinuti korištenje uglja – Energetika.ba\nCOP26: 190 zemalja i organizacija obećalo prekinuti korištenje uglja\nVeliki potrošači uglja kao što su Poljska, Vijetnam i Čile obavezali su se da će se preusmjeriti s korištenja fosilnih goriva, u obećanju koje su dali\nVeliki potrošači uglja kao što su Poljska, Vijetnam i Čile obavezali su se da će se preusmjeriti s korištenja fosilnih goriva, u obećanju koje su dali na klimatskom samitu COP26, saopćila je britanska vlada.\nUgalj je najveći pojedinačni faktor čija potrošnja doprinosi klimatskim promjenama.\nVelika Britanija je objavila da je 190 zemalja i organizacija obećalo da će se preusmjeriti s potrošnje uglja.\nNeke od svjetskih zemalja najovisnijih o korištenju uglja, među kojima su Australija, Indija, Kina, nisu se, međutim, obavezale na to.\nPotpisnice sporazuma obavezale su se da će ukinuti sva ulaganja u novu generaciju termoelektrana na unutrašnjem i međunarodnom planu.\nTakođer su se usaglasile oko faznog izbacivanja termoelektrana u 2030-im godinama među velikim ekonomijama, i u 2040-im među siromašmim zemljama, saopćila je Britanija.\n– Kraj korištenja uglja je na pomolu – izjavio je britanski ministar za ekonomiju i energetiku Kwasi Kwarteng.\n– Svijet se kreće u pravom smjeru, ostajući pripravan da zapečati sudbinu uglja i prigrli ekološke i ekonomske benefite izgradnje budućnosti koja se pokreće čistom energijom – kazao je.\nViše od 40 zemalja potpisalo je saopćenje. Poljska, Vijetnam i Čile među 18 su zemalja koje su se usaglasile oko faznog izbacivanja uglja iz upotrebe i da ne grade ili ne ulažu u nove termoelektrane po prvi put, saopćila je Britanija.\nBritanski ministar ekonomije u sjeni Ed Miliband izjavio je, međutim, da postoje “zapanjujući jazovi” s Kinom i drugim velikim emiterima štetnih gasova, koji se nisu obavezali da prekinu korištenje uglja u svojim ekonomijama. Također je naglasio da nije bilo nikakvih obećanja od njih za fazno izbacivanje nafte i gasa, prenosi BBC.


Vučić: Niš je grad nove energije, gradi se fabrika za 1.100 radnika - juGmedia\nCumtobel grupa je svetski poznat proizvodjač LED-rasvete, jedan od vodećih u oblasti inovativnih rešenja za rasvetu i proizvodnju pratećih komponenti\nNakon potpisivanja ugovora, predsednik Srbije Aleksandar Vučić rekao je da će već danas biti položen kamen-temeljac fabrike, a da će prvi proizvod izaći iz te hale već u maju 2018. godine.\n“Vlada Srbije je obezbedila subvencije od osam miliona evra, što samo pokazuje da nisu tačne tvrdnje da Vlada stranim investitorima obezbedjuje subvencije od po 50.000 evra po zaposlenom“, kazao je Vučić.\nOn je izrazio zadovoljstvo zbog toga što je Cumtobel već kontaktirao lokalni univerzitet i srednje škole iz kojih će regrutovati buduće zaposlene i izrazio nadu da će broj nezaposlenih u Nišu, koji je sada oko 30.000, biti smanjen na oko 20.000, dok je pre nekoliko godina bio 50.000.\n„Ulaganja ne donose dobit samo porodicama radnika, već i gradu Nišu koji će imati više novca za infrastrukturu i privlačenje turista, i Niš će to umeti da iskoristi„, rekao je Vučić.\nOn je posebno zahvalio predsedniku Cumtobela Ulrihu Šumaheru i ocenio da „bez njegove posvećenosti i ljubavi prema Srbiji ne bi bilo moguće da dodje do te investicije“.\n„Niš je danas drugačije mesto nove energije i razvoja i polako ponovo postaje novi industrijski centar Srbije… Polako vraćamo Niš, gradska kasa bolje funkcioniše, nisam potpuno zadovoljan, ali je značajno bolje„, rekao je Vučić.\nNIŠ ĆE OPSLUŽIVATI SVET\nPredsednik austrijske kompanije Cumtobel Ulrih Šumaher izjavio je da je Niš mesto koje bi svaka kompanija poželela za proširenje proizvodnih pogona.\n„Niš je mesto koje bi svaka kompanija našeg profila izabrala i zbog visoko kvalifikovane radne snage, odličnog geografskog polažaja, infrastrukture, istorijata u inženjerstvu.., ali i podrške vlasti i lokalne zajednice„, rekao je Šumaher uz procenu da će Niš postati centar koji će opsluživati ceo svet.\nŠumaher je naveo da će obim proizvodnje u Nišu premašivati potrebe srpskog tržišta i da će se rasveta stoga izvoziti i u Evropu, a da će prvi proizvodi iz fabrike izaći će u maju iduće godine.\n„Došli smo u Srbiju prvenstveno da bismo radili na proizvodima visokog kvaliteta. I Niš i Srbija postali su deo naše globalne stratgije„, rekao je on i dodao da je Cumtobel proširivanjem proizvodnje na Istočnu Evropu dobio na kreativnosti.\nNaveo je da je za njegovu frimu bitno i to što Srbija ide ka EU i povezana je s Rusijom.\n„Ulagali smo i u Rusiju, verujemo da će ovo tržište porasti ponovo, gledali smo i druge zemlje Istočne Evrope, ali je bitno da… su ljudi otvoreni, koliko znaju engleski„, rekao je Šumaher.\nU Leskovcu još jedan dan bez korone, broj zaraženih se povećava u Nišu i Vranju\nPrema poslednjem preseku, u Srbiji su koronavirusom zaražene još 73 osobe, a još jedan pacijent izgubio je borbu sa kovidom 19. U Leskovcu protiče…


Izvor: eKlinika.rs, 23.Jul.2021, 17:09\nPosao isključivo mikrobiloških laboratorija Kako >> Pročitaj celu vest na sajtu eKlinika.rs << je za Telegraf.rs rečeno u Ministarstvu zdravlja, antigenska testiranja mogu da rade isključivo mikrobiološke laboratorije, ali ne mogu biohemijske. Zato je bitno da svako ko želi da se testira u nekoj laboratorija obavezno pita da li je mikrobiološka, a to bi trebalo da bude i istaknuto kod naziva ustanove.\nKo je ovlašćen možete proveriti i sami Takođe, u skladu sa Izmenama i dopunama Uredbe, sve mikrobiološke laboratorije, kao i poliklinike koje u sadržaju rada imaju i oblast mikrobiologije, ovlašćene su za vršenje detekcije SARS-CoV-2 antigena (Ag), uz obavezu da o broju uzetih uzoraka i pozitivnim nalazima, dnevno izveštavaju nadležni zavod za javno zdravlje.\nInspekcija zabranila testiranje i kaznila prekšioce Zdravstveni inspektori su tokom kontrole od 5. do 9. jula utvrdili da antigenske testove obavljaju i mnoge laboratorije i zdravstvene ustanove koje za to nisu ovlašćene, zbog čega im je izrečena zabrana obavljanja testiranja, a podnete su i prekršajne prijave. Nadzor je obavljen od 5. maja do 23. juna u Beogradu, Novom Sadu, Nišu i Kragujevcu. Utvrđeno je u 11 ustanova u Beogradu da se antigenski testovi rade u jednoj poliklinici, koja nije registrovana za oblast mikrobiologije, zatim u specijalističkoj lekarskoj ordinaciji čija je oblast pneumoftizologija, u šest biohemijskih laboratorija, te u tri ambulante za zdravstvenu negu.\nČlanak Antigenske testove mogu da rade isključivo mikrobiološke laboratorije se pojavljuje prvo na eKlinika.\nIzvor: B92, 24.Jul.2021, 12:47\nInspekcija Ministarstva zdravlja utvrdila je da 11 ustanova koje su radile antigenske testove za to nisu imale ovlašćenja. Privredna komora Srbije i Ministarstvo zdravlja su na svojim sajtovima postavili spiskove laboratorija u kojima mogu da se rade testovi. Mi smo istraživali kako građani mogu...


LDP se oglasio povodom bojkota na koji poziva deo opozicije okupljen oko Saveza za Srbiju - Infobrif\nLDP se oglasio povodom bojkota na koji poziva deo opozicije okupljen oko Saveza za Srbiju\nObjavljeno 12.02.2019. u 12:25\nČedomir Jovanović lider Liberalno-demokratske partije saopštio je odluku svoje stranke o bojkotu Skupštine na koju poziva deo opozicije okupljen oko Saveza za Srbiju.\n„LDP je u Skupštini Srbije zato što se borimo za Srbiju u Evropskoj uniji, zato što branimo ideju mira kroz dogovor sa kosovskim Albancima preko sveobuhvatnog sporazuma Beograda i Prištine, zato što podržavamo Bosnu i Hercegovinu kao modernu i efikasnu državu i njihovu evroatlantsku perspektivu, a sve ovo je neophodan uslov za promenu pogrešne politike i grešaka sa kojima živimo decenijama“, navodi se u saopštenju LDP-a.\nOn dodaje da neće prihvatiti bojkot.\nPajtić: Vučić odjednom ne zna šta je GIM, a pre nedelju…\nRadulović: „Veoma loše“ – kampanja za bojkot izbora…\n„Nećemo prihvatiti bojkot samo zato što su na njega pozvali Đilas i Jeremić, koji i nisu u Skupštini, ili njihove perjanice iz Dveri, koji su nasmejani samo u Kremlju u zagrljaju sa ruskim ekstremistima. Našu politiku ne vode lideri Saveza za Srbiju, jer je među njima više onih koji su sa Vučićem bili na listama ili u koaliciji, nego onih koji to nisu. Oni iz Skupštine beže i lažu o nama jezikom Šešelja. Nisu u Skupštini zato što nemaju šta da kažu i nemaju iza koga da\nse sakriju, kao što se kriju na ulici iza nezadovoljnih građana“, ocenjuje Jovanović u saopštenju.\nLDP će nastaviti da insistira na svojoj politici – da je društvu potrebno reći istinu bez uvijanja i izgovora, da se bez evropskih integracija i regionalne politike, koja je zasnovana na pomirenju, ne može temeljno promeniti Srbija.\n„Nema demokratije i razvoja ljudskih prava i građanskih sloboda ako politiku gradimo na nacionalizmu. Srbija će biti normalna kada budemo prihvatili vrednosti onih zemalja u kojima ljudi oko nas odlaze da žive, a upravo sa tim zemljama su u sukobu oni koji nas pozivaju na bojkot. Nismo za prećutni kompromis svih sa svima, iz kog ćemo, ukoliko nastavimo da živimo „komirano“ kao što je to slučaj danas, izaći kao gubitnici, jer ostajemo bez Evrope, koju, naivno, boreći se za demokratiju, žrtvujemo zbog partnerstva sa nacionalistima. Demokratska Srbija ne sme da bude oružje svih dželata koje smo jedva preživeli. Želimo da formulišemo politiku koja će ići dalje od Vučića na regionalnom i evropskom planu, politiku koja će želeti više tržišta, ljudskih prva, sloboda, i zato nećemo biti u gomili sa ekstremistima, nacošima i siledžijama“, zaključuje se u saopštenju LDP.\nBojkotČedomir JovanovićLDPOpozicijasavez za srbijuSkupština\nZbog Dana državnosti produžen rok za korišćenje popusta pri plaćanju računa\nPoliglota Bejl srušio rekord! Da li je ovo istina ili se samo pretvara?\nPajtić: Vučić odjednom ne zna šta je GIM, a pre nedelju dana je znao šta Branko…\nRadulović: „Veoma loše“ – kampanja za bojkot izbora neozbiljna\nVesić: U Beogradu bez posla samo 66.800 lica, to je znak da…\nPredstavljala se kao spremačica, tražila vodu za čišćenje…\nObradović: Krivične prijave me neće zaplašiti, to je smešan…\nDa li znate sa kojim horoskopskim znakovima je Škorpija…\nNazad\tNapred 1 od 12.946


Dva veka pošumljavanja Deliblatske peščare, najstarije pustinje u Evropi | Novine Toronto\nDva veka pošumljavanja Deliblatske peščare, najstarije pustinje u Evropi\nDva veka od prvog pošumljavanja Deliblatske peščare, najstarije pustinje u Evropi, obeleženo je održavanjem naučno-stručnog skupa u Novom Sadu, saopštilo je Javno preduzeće Vojvodinašume.\nOna danas predstavlja poslednju i najveću oazu peščarske, stepske, šumske i močvarne vegetacije Panonske nizije, kao jedan od najvećih centara biodiverziteta u Evropi i područje od univerzalne vrednosti za zaštitu prirode i nauku.\nDeliblatska peščara predstavlja geomorfološki i biogeografski fenomen ne samo Panonske nizije, već i čitave Evrope, kao i značajan genetski resurs Srbije, a zbog svoje raznovrsne flore i faune, ovo područje je proglašeno za specijalni rezervat prirode.\nPovršina peščare je oko 300 kvadratnih kilometara, a mase peska su okružene plodnim lesnim površinama na kojima žive mnogobrojne biljne i životinjske vrste.\n"Ovo je zbog toga pravi raj za sve istraživače prirode, željne avanture i boravka u jednom zaista jedinstvenom ekosistemu", navodi se u saopštenju Vojvodinašuma.


ko je ko u kgh u 2021\nNa praktično pitanje – kako bez mnogo lutanja doći do potrebnih informacija u mnoštvu oglasa i poslovnih poruka naših sponzora i suizdavača časopisa „KGH“ – odgovr je ovaj vodič, ili informator, sa nazivom „Ko je ko u KGH“, koji pruža sistematizovane i korisne podatke o tome šta koja firma radi i gde može da se nabavi određena oprema ili materijal na našem tržištu grejanja, hlađenja i klimatizacije.\nPrethodna izdanja vodiča „Ko je ko u KGH“ Društva za klimatizaciju, grejanje i hlađenje (KGH) Srbije (počev od 2006. godine, odnosno od 37. kongresa o KGH) naišla su na pozitivan prijem u domaćoj KGH javnosti, uz takođe primetno sve veće interesovanje gostiju iz inostranstva.\nPred vama je novo – šesnaesto, dopunjeno, ali smanjenom po obimu, izdanje iz 2020. – koje se pojavljuje uoči 52. Međunarodnog kongresa o klimatizaciji, grejanju i hlađenju, sa novim firmama i podacima.\nU skladu sa situacijom izazvanom pandemijom COVID-19, ovo izdanje – kompletno dvojezički obrađeno – u štampanom i elektronskom izdanju ostaje trajni dokument koji sadrži podatke o preko 100 izlagača na pratećoj izložbi opreme i dostignuća, koja prati takođe virtuelni naš kongres, sa svim podacima potrebnim za ostvarivanje poslovnog kontakta.\nDa bismo korisniku ovog vodiča pomogli da što lakše sazna gde može da dobiju određenu uslugu ili nabavi materijal i opremu potrebnu za realizaciju svoje instalacije za grejanje, hlađenje ili klimatizaciju, pripremljene su pregledne tabele koje upućuju na ime firme i njen oglas, na kome se mogu pronaći detaljne informacije, pripremljene su:\nTabela 1. Ko je ko po delatnostima firmi (koje se firme bave određenom delatnošću).\nTabela 2. Ko je ko po grupama proizvoda (tabela sa 57 grupa proizvoda iz oblasti grejanja, hlađenja i klimatizacije).\nTabela 3. Čije proizvode gde naći (tabela sa preko 800 firmi čiji se proizvodi mogu naći kod izlagača i na našem tržištu).\nTabela 4. Ko je na kojoj adresi (aktuelne adrese firmi, brojevi telefona i telefaksa, aktivne adrese elektronske pošte i internet adrese).\nTabele su – radi praktičnije upotrebe – grafički obrađene tako da se omogući još lakše njihovo praćenje po redovima i kolonama. Svi oglasi i nazivi firmi u sadržaju i tabelama složeni su po abecednom redu (osim onih koji su se prijavili u poslednjem trenutku), sa brojevima stranica na kojima se nalaze u knjizi.\nNaglašavamo da se firme u tabelama nalaze pod njihovim trgovačkim nazivom, dok se puni zvanični nazivi nalaze na oglasnim stranama – koje su za štampu priredile same firme.\nInformacije o delatnostima firme prenete su iz njihovih oglasa i dopunjene saznanjima urednika ovog vodiča.\nZahvalni smo svakom čitaocu i korisniku ove knjige koji nam se obratio savetom ili ukazivanjem na nenamerne greške ili propuste koje smo učinili. Time nam pomažete da sledeće izdanje vodiča „Ko je ko u KGH“ sadrži više proverenih korisnih informacija i bude potpunije i bolje u svakom pogledu.


Socrates Hotel Apartments - Pigadia - Karpatos - Grčka ostrva\nSocrates Hotel Apartments ****\nPigadia - Karpathos, Πηγάδια - Κάρπαθος, Pigadia - Karpathos 857 00, Grčka Grčka\nHotel se nalazi na oko 700m od grada Pigadia i oko 250m od plaže. Od luke udaljen je oko 1km a od aerodroma oko 13km.\nHotelski sadržaj: recepcija, bar, bazen, dečiji bazen, ležaljke i suncobrani pored bazena, WiFi, bar pored bazena.\nStudija: mini opremljena kuhinja sa osnovnim posuđem za kratku pripremu laganih obroka uz vremenski minimalno kuvanje, frizider, LCD TV, kupatilo, sef.\nApartmani: imaju dnevnu i odvojenu spavaću sobu, mini opremljena kuhinja sa osnovnim posuđem za kratku pripremu laganih obroka uz vremenski minimalno kuvanje, frizider, LCD TV, kupatilo, sef.\nSocrates Hotel Apartments se nalazi na oko 700m od grada Pigadia i oko 250m od plaže. Od luke udaljen je oko 1km a od aerodroma oko 13km.


Blokada puta M-17, policija pregovara sa borcima - Zepce.Ba - Gradski informativni portal Žepča\nBiH :\tBlokada puta M-17, policija pregovara sa borcima\nEkipa N1 koja se nalazi sa oko 300 demobilisanih boraca nije zabilježila gužve u saobraćajaju s obzirom da policija vozače preusmjerava na alternativne pravce.\nPodsjetimo, pored ove dionice puta u FBiH, i dalje je u prekidu odvijanje saobraćaja na petlji Šićki Brod kod Tuzle.\nFederalni ministar za pitanja boraca i invalida odbrambeno-oslobodilačkog rata Salko Bukvarević odlučio je napustiti Tuzlu nakon što se niko od boraca koji protestuju na petlji Šićki Brod kod Tuzle nije odazvao njegovom pozivu.\nIz Vlade FBiH za N1 je potvrđeno da su borci iz Zeničko-dobojskog kantona zatražili pregovore sa Bukvarevićem nakon čega je ministar odlučio napustiti Tuzlu i vratiti se u Sarajevo.\nBorci koji protestuju u mjestu Karuše na magistralnom putu M-17 pozvali su Bukvarevića da ih posjeti kako bi obavili razgovor.\nBukvarević je, podsjetimo, danas uputio poziv demobilisanim borcima koji su blokirali petlju Šićki Brod da dođu na razgovor, ali bezuspješno.\n"Pozivamo ih da dođu u institucije FBiH, ovdje u Tuzli, da odrede svoje delegate i da potpuno jasno razgovaramo o njihovim zahtjevima. Želimo da ih na licu mjesta uvjerimo da je registar borac sa područja TK uspostavljen", kazao je Bukvarević.\nDemobilisani borci i dalje insistiraju na tri zahtjeva vezana za borački dodatak, uvid u registar boraca, te prestanak finansiranja iz budžeta oko 1.600 raznih boračkih udruženja.\nJutros je vanredno zasjedala Vlada TK i saopćeno je da nijedan zahtjev bivših boraca nije usmjeren prema kantonalnim vlastima.\nS tim u vezi, Vlada TK uputila je poziv federalnom premijeru Fadilu Novaliću i ministru Bukvareviću da u što kraćem roku posjete demobilisane borce na petlji Šićki Brod, razgovaraju s njima i objasne im realne mogućnosti za njihovo ispunjenje.\nViše iz kategorije: « Pedesetak boraca ponovo na cesti, blokirali saobraćaj na M17\tDemobilisani borci odblokirali cestu u Karušama kod Doboja »


Изгласан буџет Града Пожаревца у висини од скоро 6 милијарди динара\nOdbornici Skupštine grada Požarevca okončali su godinu odlukom o budžetu za 2019. godinu, koji iznosi skoro 6 milijardi dinara.\nPrema predlogu Gradskog veća, naredne godine bi trebalo očekivati prihod od 3,4 milijarde dinara, što uz neutrošena sredstva iz 2018. godine ukupno iznosi 5,9 milijardi. Od te sume, uz tekuće troškove funkcionisanja lokalne samouprave i direktnih i indirektnih korisnika, najveći deo novca planiran je za kapitalna ulaganja, tačnije 2,95 milijardi dinara. Sredstva će u najvećem iznosu biti opredeljena za očuvanje vodnih resursa, odlaganje otpada i putnu infrastrukturu.\nSudeći po tome i kako ga je obrazlažući okarakterisao gradonačelnik Požarevca Bane Spasović, budžet za 2019. godinu je investicioni.\nPre ove Odluke, odbornici su se izjasnili o Programu korišćenja Budžetskog fonda za zaštitu životne sredine za 2019. godinu, i o merama unapređenja uslova života na teritoriji Grada Požarevca.\nZamenik gradonačelnika Saša Pavlović obrazložio je da su sredstva raspoređena u skladu sa razvojnom politikom Grada. Budžetski fond koji se puni preko ekološke takse zbog zagađivanja životne sredine raspolagaće sa blizu 624 miliona dinara.\nSredstva bi trebalo da budu utrošena na 36 projekata, od očuvanja vodnih resursa i odvođenja otpadnih i atmosferskih voda, preko JKP „Vodovod i kanalizacija“, kao i na održavanje higijene i zaštitu zemljišta preko Javnog preduzeća „Komunalne službe“. Za ova dva preduzeća iz Fonda će biti izdvojena sredstva za nabavku potrebne opreme i vozila.\nProjektima kojima se štiti vazduh od zagađenja ulažu se u širenje toplifikacione mreže, suzbijanje ambrozije i ozelenjavanje. Pavlović je najavio i izradu projekta za izgradnju prepumpne stanice kod Ćirikovca, koja bi omogućila širenje toplifikacionog konzuma u Požarevcu u drugoj i trećoj visinskoj zoni.\nIz Budžetskog fonda za zaštitu životne sredine za Gradsku opštinu Kostolac izdvaja se 28 miliona dinara, uglavnom za izgradnju vodovodne mreže i fekalne kanalizacije u naseljima Kanal, Didino selo i Kolište.\nInvestiraće se kao i prethodnih godina u školske objekte oko 100 miliona dinara, dok će za PU Ljubica Vrebalov za 5-6 objekata biti izdvojeno 56 miliona dinara. Kada je u pitanju populaciona politika Skupština Grada Požarevca je usvojila odluku da se svim novorođenim bebama u 2019. godini uruči poklon paket i Požarevac je prisutupio pokretu 3+, koji omogućava karticu sa popustima u određenim prodajnim objektima. Usvojeni su planovi poslovanja JP i ona će imati puno posla u narednoj godini.


Obama: Izlivanje nafte prioritet\nObama je u Beloj Kući izjavio da je trenutno najvažniji prioritet zaustavljanje izlivanja nafte i istakao da naučnici i stručnjaci koriste najbolju i najnoviju tehnologiju da bi zaustavili izlivanje što pre. Predsednik se danas sastao članovima kabineta i drugim zvaničnicima povodom izlivanja nafte.\nObama je takodje uputio oštre reči čelnicima naftne kompanije Britiš Petroleum, Transoušn i Halibarton koji su se početkom nedelje, na pretresu u Senatu, medjusobno optuživali za katastrofu. Obama je dodao da i federalna vlada treba da preuzme deo odgovornosti za incident.\nOn je rekao da će preduzeti korake da se, kako je rekao, raskine bliska veza naftnih kompanija sa agencijama koje ih regulišu. Predsednik je takodje najavio novo ispitivanje procedura za zaštitu okoline prilikom istraživanja nafte i gasa.\nU medjuvremenu, istraživač sa univerziteta Perdju Stiv Verli izjavio je da je količina nafte koja se svakodnevno izliva u Meksički zaliv višestruko veća od pet hiljada barela nafte dnevno, kako je procenio Britiš Petroleum, i da na osnovu snimaka procenjuje da je riječ o 70 hiljada barela dnevno.


istorija : Južne vesti\nFoto vest: Vitezi okupirali "Zoo kutak"\n08:11, 27. 9. 2020.\nČetvrti međunarodni viteški festival “Zaštitnici tvrđave” ove godine održan je bez prisustva publike, zbog aktuelne pandemije koronvirusa, a viteške grupe iz više gradova družile su se na imanju "Zoo kutka" u Kamenici.\nI ove godine viteški festival u Nišu, ali zatvoren za posetioce\n08:15, 26. 9. 2020.\nZbog epidemije virusa korona, ovogodišnji Međunarodni viteški festival “Zaštitnici tvrđave” koji se održava u subotu, 26. septembra u Kamenici na imanju “Zoo kutka” biće zatvoren za posetioce, saopštavaju organizatori.\n10:52, 19. 9. 2020.\nDok u Evropi bukti rat, a Nemačka hrli u osvajačke pohode, 19. septembra 1940. godine, kako piše list “Vreme” iz toga doba, mladi kralj Petar II Karađorđević, koji u tom trenutku nije još vladao Kraljevinom Jugoslavijom jer je bio maloletan, posetio je Niš. Obišao je Duvansku industriju, Ćele-kulu, Čegar, Nišku Banju i Sićevačku klisuru, a sve u društvu tadašnjeg predsednika Vlade, Nišlije Dragiše Cvetkovića.\nAustrijanci na današnji dan preuzeli Niš od Turaka\n09:16, 28. 7. 2020.\nPredajom ključeva grada od strane turskih deputata austrijskom general-feldmaršalu baronu od Tingena, Austrijanci su 28. jula 1737. godine preuzeli Niš. Trenutak preuzimanja grada predstavljen je na bakrorezu koji je najstariji dokument Istorijskog arhiva u Nišu.\nNa današnji dan Stefan Nemanja je u Nišu ugostio Barbarosu\n09:59, 27. 7. 2020.\nPrvi međudržavni ugovor između Srbije i Nemačke potpisali su 27. jula 1189. godine u Nišu Veliki župan Stefan Nemanja i nemački car Fridrih I Barbarosa. Barbarosa je tada bio na proputovanju kroz Srbiju u Trećem krstaškom ratu, a ranije je Stefan Nemanja pismeno izvestio cara da mu priprema svečani doček u najpoznatijem od svojih gradova, Nišu, koji namerava da učini prestonicom svoje države.


Program demografske obnove omogućiće bolje uslove za sveukupan život\nPredsjednik Republike Srpske Željka Cvijanović izjavila je da bi realizacijom nacionalnog programa demografske obnove trebalo da budu omogućeni bolji uslovi, prije svega, za rast broja stanovnika u Srpskoj i veće zapošljavanje, prvenstveno mladih ljudi.\nCvijanovićeva je rekla da će se realizacijom ovog programa baviti nova vlada, ali i neke druge institucije.\n"Postojaće multisektorski pristup u realizaciji nacionalnog programa demografske obnove. To će podrazumijevati kako da ostvarimo to da nas ima više i na koji način da stvaramo uslove i pretpostavke za veće zapošljavanje, prevashodno, mladih ljudi, te kako da identifikujemo zanimanja za koja će biti osigurano zapošljavanje", rekla je Cvijanovićeva za Radio Beograd.\nOna je istakla da bi realizacijom tog programa trebalo da budu omogućeni i bolji uslovi za ostanak na selu, kao i podrška poslovnim inicijatavama mladih.\n"To podrazumijeva da mladi čovjek, koji želi da pokrene neku poslovnu inicijativu, zaista dobije punu podršku i mogućnost, a onda da i sam razvija svoje poslove dalje", naglasila je Cvijanovićeva.\nOna je rekla da je u okviru tog programa neophodno identifikovati sva ona davanja koja su do sada izdvajana i procijeniti da li su ona dala efekat ili treba nešto drugo da se radi ili mijenja.\n"Znam da to nije stvar koju možete danas da pokrenete i za godinu dana da imate neki rezultat, ali namjera je da pristupimo tome na način da znamo da je to jedan proces i da moramo u tome da učestvujemo", navela je Cvijanovićeva.\nOna je najavila da sve to u budućoj perspektivi podrazumijeva i uspostavljanje snažnog resursnog centra Republike Srpske.\n"Prevashodno, treba da se bavimo pitanjem ljudskih resursa, a to opet znači da se vratimo i na teren obrazovanja, tržišta rada i podrške koju dajemo za zapošljavanje i slično", dodala je Cvijanovićeva.\nOdgovarajući na pitanje koliko je zadovoljna onim što je radila dok je bila predsjednik Vlade Republike Srpske i šta ostavlja svom nasljedniku na toj funkciji, Cvijanovićeva je rekla da je ponosna na to što je njen kabinet stabilizovao budžet i što je uspostavljena apsolutna funkcionalnost svega što je vezano za sistem.\n"Pristojan odgovor uvijek bi bio da se kaže da se moglo i više učiniti. Ali, s obzirom na probleme sa kojima smo bili suočeni, na stanje u kojem smo se nalazili na početku tog mandata i uzimajući u obzir ono što je završna tačka tog mandata, ja ću reći da smo prebacili ono što bi bilo maksimum očekivanja", rekla je Cvijanovićeva.\nOna je konstatovala da je sada sasvim drugačija situacija i da je vlada na čijem je čelu bila uspjela da, izlazeći iz krize, poveća plate, penzije, socijalna davanja, te da uvede neka nova socijalna prava.\n"Јako sam ponosna na mjere kojima smo iskoračili prema nezaposlenim porodiljama obezbjeđujući im određena primanja", rekla je Cvijanovićeva.\nOna je istakla da je Vlada Republike Srpske koju je vodila uspjela da realizuje neke projekte samo u ovoj godini, neki su pokrenuti, neki su privedeni kraju, a neki su još u toku.\nPrema njenim riječima, više od 125 miliona maraka uloženo je samo u infrastrukturu, u komunalne projekte i sve one zahtjeve koje su ispostavile lokalne zajednice, opštine i gradovi u Srpskoj.\n"Vodeći računa o finansijskim izazovima, bilo je mnogo teško da se nosite i sa određenim političkim problemima. U toku mog mandata na mjestu premijera, četiri godine su protekle u upravo ovako nesređenim odnosima između srpskih predstavnika - ljudi koji su u Republici Srpskoj i ljudi koji su na vlasti u Sarajevu", podsjetila je Cvijanovićeva.\nOna je napomenula da je zadovoljna što je njen kabinet išao u korak i sa očekivanjima i na političkom, ekonomskom i na finansijskom planu.\nPredsjednik Republike Srpske poručila je da se mora stavarati još bolji ambijent.\n"Moramo se nositi sa problemima kako izaći iz neke bezidejnosti, kako više podstaći inicijativu, kako stvoriti mogućnost za veće zapošljavanje, mada sam ja zadovoljna, jer su za mog mandata, recimo u prošloj godini, zabilježeni rekordni makroekonomski pokazatelji, i kad je u pitanju i nivo zaposlenosti, i kad je u pitanju pokrivenost uvoza izvozom", navela je Cvijanovićeva.\nOna je naglasila da su sve to pozitivne stvari, ali da se ne smije stati i nova vlada mora da ide dalje.\n"Mnogo je izazova. Uporno to govorim i prosto se nekad loše osjećam zbog toga, ali moramo na bolji i konkretniji način povezati naše školstvo, proces obrazovanja, sa onim što jesu potrebe tržišta rada. Treba da vrlo otvoreno identifikujemo razna zanimanja koja podrazumijevaju siguran posao", rekla je Cvijanovićeva.\nCvijanović: Formiranje vlasti u Srpskoj biće završeno u ovoj godini


ABAZOVIĆU PRETI OPASNOST? Posle incidenta u Ulcinju zatražena procena njegove bezbednosti, ali su nastavljeni PRITISCI\nLuna сеп 10, 2020, 5:18 по подне\nNakon što je prethodnog vikenda kolona sa takozvanog patriotskog protesta iz Podgorice zastala ispred Abazovićeve kuće u Ulicnju, na lidera GP URA motri policija dok ne bude završena bezbednosna procena.\nNako ovog incidenta od Agencije za nacionalnu bezbednost i Uprave policije zatražena je procena njegove bezbednosti, uz objašnjenje "da su nakon izbora podignute tenzije i da bi to trebalo uraditi što pre kako bi se izbegla opasnost po njegovu sigurnost".\nTo ne znači da je on dobio pratnju, već da ga nadziru zbog bezbednosti.\nPodsetimo, Dritan Abazović je prethodnih dana bio pod velikim pritiskom da opozicioni savez zameni podrškom DPS-u i njegovim koalicionim partnerima u dosadašnjoj vlasti.\nPritisci su se nastavili nakon što su lideri tri opozicione liste, Krivokapić, Bečić i Abazović, predstavili principe buduće vlasti i najavili do kraja oktobra formiranje "vlade spasa" ili ekspertske vlade.\nOZNAKE IZVEŠTAJCrna GoraCrna Gora - Najnovije vijestiNajnovije VestiDritan Abazović


Sportski klub "Fanatic" Kragujevac - Sportski portal Srbije\nOcena: 4.86 - 14 glasova\nNeznanog Junaka 14.\nFitnes studio FANATIC se nalazi u 70kvm ekskluzivnog prostora, u ulici Neznanog Junaka 14. u Kragujevcu, naselje-Aerodromu, i jedini je fitnes studio te vrste u naselju.\nStudio ima tri odvojena dela u kojima su smešteni fitnes i aerobic sala, svlačionica sa ormarićima, toalet, a sve ih povezuje hodnik gde se nalazi i info pult, i prostor za druženje. Ceo prostor se nalazi iznad nivoa zemlje. Namenjen je onima koji vole stalnu pažnju i nadzor stručnog visokoobrazovanog trenera, koji garantuju uspešan napredak svakom pojedincu. Uz savršenu organizaciju i stručni nadzor, nudimo nekoliko programa idealnih za savremenu ženu.\nSadržaji i programi koje nudimo projektovani su tako da zadovolje potrebe svakog vežbača, od početnika do profesionalnog sportiste, a bez obzira na to za koji se program opredelite (mix aerobic, mix pilates, mix fitnes, škola rekreacije, u formi iznad 50...) ili kombinujete više programa, visokostručni instruktor Vam je u svakom trenutku na raspolaganju.\nSportski klub "Fanatic" Kragujevac Prikaz sportskog kluba Sportski klub "Fanatic" Kragujevac u sportskom adresaru na portalu BesplatanSport.com\nfanatic, fitness, aerobic, pilates, fitnes kragujevac, aerobik kragujevac, mix p\nBroj pregleda: 9,655


“Neformiranje federalne vlasti jest politička ucjena HDZ-a”! – Magazin Plus\nHome/Politika/BiH/“Neformiranje federalne vlasti jest politička ucjena HDZ-a”!\n“Neformiranje federalne vlasti jest politička ucjena HDZ-a”!\nŠemsudin Mehmedović, zastupnik SDA u Parlamentu BiH smatra da po našu nije dobra nova metodologija proširenja EU, koja predviđa uvođenje principa strožijeg kažnjavanja zastoja i blokada na evropskom putu, a što, opet, treba da utvrdi veću odgovornost političkih aktera.\n– Mislim da je to još jedna prepreka kada je u pitanju evropski put BiH, jer bi u Evropskoj komisiji i Evropskoj uniji uopšte trebali da budu svjesni problema s kojima se susreće BiH – kaže Mehmedović u razgovoru za Vijesti.ba.\nSmatra da našoj zemlji nisu potrebne dodatne prepreke i otežavajuće okolnosti na njenom evropskom putu, naročito ako se ima na umu da ona ima problema s imperijalističkim politikama svojih susjeda, “kao npr. u slučaju Republike Hrvatske, koja čak i zloupotrebljava poziciju članice EU, i na takav način čine sve da BiH ne ispuni bilo kakav zahtjev”.\nNa naše pitanje da li je blokiranje formiranja Vlade FBiH jedna od takvih blokada koje bi trebale podlijegati sankcijama, Mehmedović je odgovorio potvrdno.\n– Pa naravno. To je zapravo jedna politička ucjena – nema formiranja Vlade dok se ne ispune nečiji politički zahtjevi. Mislim da je to neprihvatljivo, a to podržava i Hrvatska kao članica EU, što je otežavajuća okolnost za BiH – navodi Mehmedović.\nKada je u pitanju trenutni bh. put ka članstvu u EU, naš sagovornik ističe da se BiH nalazi u procesu prilagođavanja s pravnom stečevinom EU.\n– Ali, očigledno je da imamo problema s unutarnjim političkim faktorima koji su eksponenti imperijalističkih politika naših susjeda i oni čine sve da BiH ne ispuni zahtjeve. BiH je u nekoj poodmakloj fazi, a naravno u formalno-pravnom smislu je još na početku – poručuje Mehmedović.\nNaglašava da politički sateliti u BiH koji rade za interes naših susjeda ne poštuju presude međunarodnih sudova, poput presude Evropskog suda za ljudska prava u predmetu “Sejdić-Finci” ili presuda Međunarodnog krivičnog suda za ratne zločine za genocid i udruženi zločinački poduhvat.\n– To je njihov politički odnos spram pravne stečevine i vrijednostima EU i mi imamo problema s takvim politikama – zaključuje Mehmedović u razgovoru za Vijesti.ba.\nPodsjećamo, OHR i Ambasada SAD-a u Sarajevu, danas su također apelirali na što brže formiranj federalne vlasti.\nNa upit N1 o neformiranju Vlade FBiH, iz Ambasade SAD u BiH navode:\n“Nakon više od godinu dana od izbora održanih 2018. godine krajnje je vrijeme da se formira vlast na svim nivoima i da se implementiraju izborni rezultati. Kao što smo stalno govorili, pozivamo sve stranke da ostave po strani uske stranačke interese i fokusiraju se na vršenje vlasti i na potrebe građana”, naveli su iz Ambasade Sjedinjenih Američkih Država za N1.\nPovodom neformiranja Vlade FBiH 15 mjeseci nakon opštih izbora, N1 je zatražio komentar iz Ureda visokog predstavnika u Bosni i Hercegovini.\n“Ured visokog predstavnika poziva na formiranje vlasti FBiH bez odlaganja. Blokada procesa formiranja vlasti kako bi se isposlovale željene izmjene Izbornog zakona ne samo da produbljuje postojeće podjele u zemlji, nego i otežava postizanje bilo kakvog kompromisa. Građani su glasali za nove vlasti prije 18 mjeseci, i vrijeme je da im izabrani zvaničnici to i isporuče”, naveli su iz OHR-a za N1.\n“To je podjednako važno i za vlasti FBiH, kao i za dva preostala kantona koja još nisu formirala vlast. Imajući u vidu da je BiH podnijela zahtjev za članstvo u EU i da je Vijeće EU pozdravilo Mišljenje Evropske komisije, BiH mora pokazati sposobnost da provede izborne rezultate i spremnost za prevazilaženje poteškoća u duhu dijaloga i kompromisa”, navela je Milović-Halilović.


29. NOVEMBAR- dan borbe protiv trgovine krznom\nNajveći neprijatelj životinja u ovom trenutku jeste modna industrija koja na najokrutnije načine dolazi do prirodnog krzna za svoje proizvode. Dovoljno je samo reći sledeće: da bi se napravila jedna bunda potrebno je između 130 i 200 činčila, nekad čak i 400 veverica, a među najčešćim „modnim“ žrtvama su i lisice, rakuni, oposumi... Zbog toga se poslednjeg petka u novembru širom sveta obeležava Međunarodni dan borbe protiv trgovine prirodnim krznom.\nBranioci životinjskih prava već decenijama unazad apeluju da veštačko krzno treba da zameni prirodno, i da se na taj način spasu životinje od smrti strujnim udarima ili uspavljivanjem gasom. U ovm trenutku sve više kampanja za životinjska prava usmereno je na Kinu, pa je tako poslednja u nizu akcija bila izložba poznate marketinške agencije Ogilvy&Mather koja je obezbedila skoro 350 hiljada potpisa za peticiju protiv trgovine prirodnim krznom.\nSvesni da niko ne želi da gleda proces „dobijanja“ prirodnog krzna, iz ove agencije su došli na ideju da naprave modele životinja i prekriju ih hiljadama metalnih iglica simbolišući na taj način patnju kroz koju one prolaze.


Gordana Drobnjak iz Društva za upravljanje EPF-om: Dodatnu penziju dobila 24 korisnika - Glas Srpske\nMilijana Latinović 20.09.2019 11:00\nBanjaluka - Broj članova Evropskog dobrovoljnog penzijskog fonda (EPF) konstantno se povećava, o čemu svjedoči podatak da je dodatna penzija u ovoj godini legla na račune 24 korisnika, a prosječan iznos isplate bio je oko 430 KM.\nIstakla je to u intervjuu za “Glas Srpske” izvršna direktorica Društva za upravljanje EPF-om Gordana Drobnjak, naglasivši da su za nepune tri godine, od kada je fond počeo da prima uplate, već dostigli iznos od nekoliko hiljada uplata mjesečno.\n- Od početka godine imali smo 24 isplate korisnicima koji su stariji od 58 godina. Najveći isplaćen iznos bio je viši od 1.200 KM, a najmanji oko 140 KM. Visina isplaćenih sredstava zavisi od dužine perioda u kojem je uplaćivan penzijski doprinos, iznosa doprinosa, ali i od prinosa koji je EPF ostvario svojim poslovanjem - istakla je Drobnjakova.\nGlas: Ko su uglavnom članovi fonda?\nDrobnjak: Ne možemo govoriti o tipičnom profilu člana fonda, budući da među njima ima i sudija, univerzitetskih profesora, ali i vozača, poštara, električara ili manuelnih radnika. EPF nije namijenjen ljudima određenog zanimanja, već svima koji odgovorno pristupaju svojim finansijama i spremni su da ulažu u svoju dostojanstvenu starost. Među članovima fonda ima i pripadnika sedme sile.\nGlas: Nedavno je i Vlada Srpske pristupila EPF-u. Šta će to značiti za zaposlene na budžetu i kakva su Vaša očekivanja u tom pogledu?\nDrobnjak: Od 1. januara 2020. godine svi radnici čije se plate finansiraju iz budžeta imaće mogućnost štednje za dodatnu penziju. Ova mogućnost je stvorena potpisivanjem ugovora o organizovanju penzijskog plana Vlade RS kao i ugovora o pristupanju EPF-u. Ugovori se odnose na radnike čije se plate isplaćuju iz budžeta, a Vlada će za sve koji postanu članovi fonda uplaćivati 20 KM mjesečno. Ovaj penzijski plan ne dira stečena prava i ne smanjuje platu zaposlenima u javnoj upravi.\nGlas: Da li su u toku pregovori sa još nekim poslodavcima?\nDrobnjak: U toku su intenzivni pregovori sa više desetina poslodavaca. Kada, i sa kojim iznosima će pojedini poslodavci formirati penzijski plan zavisi od finansijske situacije i planova svake pojedinačne firme. Treba imati u vidu da je ovdje riječ o dugoročnoj finansijskoj odluci poslodavca da finansiranjem i formiranjem penzijskog plana obezbijedi dodatne pogodnosti za svoje zaposlene.\nGlas: Koji su planovi fonda za iduću godinu?\nDrobnjak: Osim potpune implementacije penzijskog plana koji je donijela Vlada RS, planiramo dalju promociju dobrovoljne penzijske štednje kod privatnih poslodavaca. Smatramo da je potrebno raditi na stvaranju svijesti o neophodnosti štednje za starost, ali i stvaranju osjećaja odgovornosti sa sopstvenu finansijsku dobrobit kod pojedinaca, kako zbog demografskih trendova tako i zbog stanja u kojem se nalazi sistem obaveznog penzijskog osiguranja.\nGlas: Kako je Evropski dobrovoljni penzijski fond poslovao u prvih šest mjeseci ove godine ?\nDrobnjak: Prinos u prvih šest mjeseci ove godine u odnosu na isti period lani iznosio je 5,23 odsto na godišnjem nivou i on se obračunava kao neto prinos. Evropski dobrovoljni penzijski fond pretežno ulaže u najsigurnije hartije od vrijednosti na tržištu, državne obveznice, koje su imale rast cijena u toku 2019. godine, te su i uslovile veći prinos u odnosu na 2018. godinu. Prethodno ostvareni prinosi ne predstavljaju garanciju budućih prinosa. Prinos u prvih šest mjeseci ove godine u odnosu na isti period lani iznosio je 5,23 odsto na godišnjem nivou i on se obračunava kao neto prinos. Evropski dobrovoljni penzijski fond pretežno ulaže u najsigurnije hartije od vrijednosti na tržištu, državne obveznice, koje su imale rast cijena u toku 2019. godine, te su i uslovile veći prinos u odnosu na 2018. godinu. Prethodno ostvareni prinosi ne predstavljaju garanciju budućih prinosa.


Turska donirala 100 hiljada Sinovak vakcina Crnoj Gori – TVTeuta\nPrej tvteuta14:59 27 Oktobar 2021\nU Crnu Goru jutros je stiglo 100.000 doza vakcine Sinovak. Donaciju Republike Turske na podgoričkom aerodromu primili su ministarka zdravlja Jelena Borovinic Bojovic i ambasadorka Turske u Crnoj Gori Songul Ozan.\nMinistarka Borovinic Bojovic se zahvalila donatoru na vrijednoj donaciji, i pozvala je sve građane, ako to nisu učinili, da se što prije vakcinišu i tako pomognu u prevazilaženju postojeće krize.\n„Ova donacija je rezultat tradicionalno dobrih i prijateljskih odnosa dvije zemlje, kao i velikog stepena solidarnosti i mostova koji postoje između naših zemalja. Koristim ovu priliku da se još jednom zahvalim ambasadorki, kao i dragom kolegi, ministru zdravlja i naravno čitavoj Turskoj, svim njenim građanima i Vladi na ovako vrijednoj i značajnoj donaciji“, rekla je ministarka Jelena Borovinić Bojović.\nAmbasadorka Republike Turske u Crnoj Gori Songul Ozan rekla je da Turska Crnu Goru vidi kao prijatelja, kao saveznika i da dvije zemlje imaju zaista dobru saradnju od početka pandemije.\n„Vjerujemo da ćemo pobjediti pandemiju samo ako budemo sarađivali zajedno, ako budemo solidarni, ako pomažemo jedni drugima. Na početku pandemije imali smo veliku donaciju za Crnu Goru, ali sada sam veoma srećna što imam priliku da ministarki uručim donaciju od 100 hiljada Sinovak vakcina. Nadamo se da će ova donacija pomoći vašoj kampanji da vakcinišete što veći broj ljudi“, rekla je ambasadorka Ozan.


Neltu dodeljen status ovlašćenog privrednog subjekta - Bizlife.rs\n11:53 Beograd, 23/08/2017\nUprava carina – Carinarnica Beograd, izdala je rešenje po kojem je kompaniji Nelt dodeljen globalno priznati sertifikat OPS za carinska pojednostavljenja/sigurnost i bezbednost (AEO F). Ovim se Nelt definiše kao pouzdan partner, s obzirom da je studioznom proverom utvrđeno da ispunjava specifične kriterijume standarda Svetske carinske organizacije i ekvivalentnih lokalnih standarda bezbednosti lanca nabavke.\nOsnovne prednosti koje donosi ovaj sistem ogledaju se, pre svega, u partnerskoj saradnji sa Upravom carina što će rezultirati jednostavnijim procesom odobravanja i pojednostavljenjem carinskih postupaka, manjim brojem pregleda i unosa podataka, kao i prioritetnim informisanjem. Dobijanjem ovog sertifikata Nelt će svojim klijentima obezbediti još brži i jeftiniji transport robe, čime će podići nivo svojih usluga i dodatno poboljšati postojeću paletu integrisanih logističkih usluga.\nNelt je deo Nelt Grupe, organizacionog sistema koji povezuje 3800 zaposlenih u 13 kompanija, u 7 zemalja na teritoriji Evrope – Srbiji, Bosni i Hercegovini, Crnoj Gori i Makedoniji i Afrike – Angoli, Zambiji i Mozambiku.


Jović: Ako EU nema nameru da se proširi, najpoštenije bi bilo da to jasno kaže - Balkanska\nAko Evropska unija nema nameru da se “ikad više proširi”, najpoštenije bi bilo da to jasno i kaže, izjavio je u intervjuu FoNetu profesor univerziteta u Zagrebu i Beogradu Dejan Jović i objasnio da bi to “ostavilo prostor” da Zapadni Balkan razmotri i “alternativne scenarije”.\nOn je, rekao da je u “regionu moguće obezbediti mir i demokratiju izvan EU”, ali tvrdi da je “to mnogo teže”.\nJović je zagovornik brzog prijema svih zemalja Zapadnog Balkana u EU, jer misli da ih dugo čekanje “čini gorim”.\nUkoliko EU ne želi region u članstvu, onda bi tim zemljama, kako je rekao, trebalo da “prepusti da same odluče na koji će način obezbediti mir i sigurnost”, da li kroz Balkansku uniju ili kroz “sporazume između Rusije, SAD, Turske, Nemačke i Britanije”.\nIstovremeno, Jović upozorava da bi “izvan EU zemlje regiona bile izložene pritisku drugih aktera, koji bi smanjili njihovu suverenost i nezavisnost”.\nKako je predočio, to bi uvuklo u “klijentelistički odnos Srbiju sa Rusijom, Makedoniju i Kosovo sa SAD, pojavila bi se značajnije i Kina, ali i Velika Britanija”. Jović predviđa da će Britanija, posle Bregzita, verovatno želeti da bude velika sila na Balkanu i Ukrajini, preciznije “svuda gde se njeni interesi dotiču sa ruskim”.\nPrema njegovoj prognozi, “imaćemo obnovu bipolarnosti ili multipolarnog antievropskog natjecanja u regionu i daleko komplikovaniju situaciju, nego što je sada”.\nAko je za EU došao kraj proširenja, bolje da se to zna, i da imamo alternativno rešenje, nego da nemamo nikakvo, jer su najveća opasnost za Zapadni Balkan “haos i anarhija”, predočio je Jović.\nAludirajući na Makronovu izjavu da EU nije potreban još jedan Orban, on je prevideo da će region, ako ostane izvan, imati “ne jednog, nego šest Orbana, odnosno devet, jer će u Bosni biti tri”.\nUpitan da li se može reći da je EU na neki način saučesnik u stvaranju autoritarnih lidera u regionu, gušenja sloboda i urušavnja vladavine prava, Jović je odgovorio potvrdno i to “iz dva razloga”.\nPrvi je, kako je objasnio, “što EU region ostavlja izvan zajednice suviše dugo i stvoren je osećaj odbačenosti, poniženja, nejednakosti, koji nisu dobar saveznik demokratskim snagama unutar tih društava”.\n“Drugi razlog je taj što se EU okreće prema sigurnosnim pitanjima, posebno nakon migrantske krize, jednim delom takođe u strahu od rasta nacionalizma i eventualnih nasilnih akcija”, rekao je Jović i precizirao da “onda na te zemlje gleda isključivo kao na sigurnosne partnere”.\nNa pitanje kako je moguće izgraditi mir i sigurnost sa autokratskim liderima koji konstatno proizvode nestabilnost, on je odgovorio da se to pokriva pojmom “stabilokratija”.\nJović, ipak, smatra da se na to ne mogu staviti sve karte, jer se “čarobnim štapićem zemlje regiona ne mogu transformisati u demokratske i promeniti vrednosni sistem, uverenja i društvenu klimu”.\nPrema stavu Jovića, mnogo bi pametnije bilo za EU da, upravo zbog sigurnosti i stabilnosti, “uključi region u sve strukture, pa i političke, a ne da pravi sigurnosnu mrežu zemalja koje funkcionišu kao ispostava EU, izvan EU”. On poziva EU da “napusti tu idealističku poziciju da prvo treba sve te zemlje demokratski transformisati do perfektnog nivoa, jer to se neće desiti”.\n“Naprotiv, u nekim zemljama, uključujući i Srbiju, dešavaju se obrnuti procesi i trend uspostavljanja jednopartijskih sistema”, ukazao je Jović.\nKomentarišući obnavljanje u javnosti ideje o Balkanskoj uniji, on je ocenio da je to kreativan način “da nam se poruči – ne želimo vas, ali ne želimo ni da budete izvan te priče”. Ideja o Balkanskoj uniji je zapravo “stvaranje druge lige, saveza zemalja, koji možda ima budućnost u EU”, rekao je Jović.\nKao kandidatu SDSS na proteklim izborima za Evropski parlament, Joviću je “teško da kaže da li bi nastavio politički angažman, osim u slučaju da procjeni da to bilo od koristi i za srpsku i za hrvatsku zajednicu”. Povodom ozbiljnih incidenata i fizičkih napada na pripadnike srpske zajednice u Hrvatskoj, među kojima je jedan sa smrtnim ishodom, on je podsetio da se “sve to dešavalo i ranije i da, sem fizičkih napada, postoje kontinuirani verbalni napadi, prijetnje i govor mržnje, naročito u internet prostoru”.\nNedavna kampanja liste SDSS za EU izbore je učinila “da ti napadi postanu mnogo vidljiviji”, zaključio je Jović.\nRodoljub Drašković obnavlja Titovu vilu na Tjentištu


Proizvodnja električne energije u Kostolcu: U skladu sa potrebama sistema - -\nProizvodnja električne energije u Kostolcu: U skladu sa potrebama sistema\nTermoelektrane EPS-ovog ogranka „TE-KO Kostolac“ proizvele su oko 2,8 milijardi kilovat-časova električne energije u prvih pet meseci ove godine.\n08:27 | 05.07.2018. Autor: EPS Energija\nU termoelektrani „Kostolac A” je tokom ovog perioda proizvedeno više od 860 miliona kWh. Blok A1, snage 100 MW, predao je elektroenergetskom sistemu Srbije približno 232,4 miliona kWh. Blok A2, koji je startovao sa radom 1980. godine, snage 210 MW, proizveo je od početka godine oko 627,8 miliona kWh, što je na nivou proizvodnog plana za ovaj termokapacitet.\nTermoelektrana „Kostolac B“ je do kraja maja uspela da ostvari proizvodni učinak koji iznosi gotovo dve milijarde kilovat-časova. Preciznije, proizvedeno je 1,98 milijardi kWh električne energije za prvih pet meseci 2018. godine.\nU skladu sa potrebama sistema-TE Kostolac B\nPosmatrano pojedinačno, blok 1 u TE „Kostolac B“ isporučio je više od milijardu kilovat-sati (1.030.057.000 kWh), što je prebačaj plana od 0,6 odsto. Blok 2 je u istom periodu isporučio gotovo 950 miliona kilovat-sati.\nBlok A1 pripada najstarijim termokapacitetima za proizvodnju električne energije. Prošle godine obeležio je pet decenija rada i od 1967. godine do danas isporučio je energetskom sistemu gotovo 20 milijardi kilovat-sati.\nNajlepši, večni spoj: Dunav, note i slikarsko platno\nPod sjajem zvezda - „Veselo pozorje“ na Trgu oslobođenja (VIDEO)


Konkurs WWF-a: Na mladima klima ostaje - oradio.rs\nWWF poziva mlade iz Srbije da se prijave na konkurs pod nazivom "Na mladima klima ostaje". U trenutku kada se mladi širom sveta aktiviraju po pitanju klimatskih promena i pokreću svoje vršnjake kako bi osigurali sopstvenu budućnost, misija WWF-a je da zaustavi uništavanje životne sredine i stvori budućnost u kojoj ljudi žive u skladu sa prirodom. A kako sami kažu, to zajedno sa mladima mogu da postignu.\nKroz šestodnevni trening "Na mladima klima ostaje" koji će biti održan onlajn u periodu od 31. januara do 14. februara, imaćeš priliku da saznaš više o razvoju inicijativa, komunikacijskim aktivnostima, javnom zagovaranju, angažovanju zajednice, razvoju politika i sve to kroz prizmu klimatskih promena u Srbiji.\nNa konkurs mogu da se prijave mladi koji imaju između 15 i 24 godine i koji su strastveni po pitanju klimatskih promena i žele da se uključe, proaktivno delaju, podižu svest o ovoj temi i rade na pronalaženju rešenja. Konkurs je otvoren do 19. decembra, a možeš se prijaviti ovde.\nOvaj program omogućiće ti da stekneš znanja i veštine u planiranju i sprovođenju inicijativa koje želiš i da direktno utičeš na pozitivne promene u svom okruženju na temu klimatskih promena. Nakon sprovođenja inicijativa, imaćeš mogućnost da široj javnosti predstaviš rezulate svog rada na Omladinskom klimatskom forumu u organizaciji WWF-a na nacionalnom i regionalnom nivou.\nMožeš se priključiti kao pojedinac koji želi da organizuje svoje društvo, vršnjake, školu ili fakultet, porodicu i širu okolinu, ili kao član već postojećeg omladinskog udruženja.